8. 8. การจัดการ

  []8.1 ผังการบริหาร SAT

โครงสร้างการบริหารของบริษัทฯ ประกอบด้วยคณะกรรมการจำนวน 5 ชุด ได้แก่
คณะกรรมการบริษัทฯ คณะกรรมการบริหาร คณะกรรมการตรวจสอบและธรรมาภิบาล
คณะกรรมการสรรหาและค่าตอบแทนฯ และคณะกรรมการบริหารความเสี่ยง
โดยมีรายชื่อและขอบเขต อำนาจหน้าที่ดังต่อไปนี้

  8.1.1 คณะกรรมการบริษัท ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายสรรเสริญ วงศ์ชะอุ่ม ประธานกรรมการ/ กรรมการอิสระ

  2. นายยงยุทธ กิตะพาณิชย์ รองประธานกรรมการ/ กรรมการ

  3. นายปัญจะ เสนาดิสัย กรรมการอิสระ

  4. นายสบสันติ์ เกตุสุวรรณ กรรมการอิสระ

  5. นายอัจฉรินทร์ สารสาส กรรมการอิสระ

  6. นายไพฑูรย์ ทวีผล กรรมการอิสระ

  7. นายวีระยุทธ กิตะพาณิชย์ กรรมการ

  8. นายยงเกียรติ์ กิตะพาณิชย์ กรรมการ

  9. นางสาวนภัสร กิตะพาณิชย์ กรรมการ

  10. นายสุระศักดิ์ เคารพธรรม กรรมการ

ทั้งนี้มี นายธนกฤต เพิ่มพูนขันติสุข เป็นเลขานุการคณะกรรมการบริษัท

กรรมการผู้มีอำนาจลงนามผูกพันบริษัทฯ

กรรมการผู้มีอำนาจลงนามผูกพันบริษัทฯ ประกอบด้วย นายยงยุทธ กิตะพาณิชย์ นายวีระยุทธ
กิตะพาณิชย์ นายยงเกียรติ์ กิตะพาณิชย์ และ นางสาวนภัสร กิตะพาณิชย์
โดยกรรมการสองในสี่คนนี้ลงลายมือชื่อร่วมกันและประทับตราสำคัญของบริษัทฯ

ขอบเขต อำนาจ หน้าที่ของคณะกรรมการบริษัทฯ

คณะกรรมการมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
และการกำกับดูแลให้การบริหารจัดการเป็นไปตามนโยบายแนวทางและเป้าหมาย
ที่จะก่อให้เกิดประโยชน์สูงสุดแก่ผู้ถือหุ้น อยู่ในกรอบของการมี จริยธรรมที่ดี
และคำนึงถึงผลประโยชน์ของผู้มีส่วนได้เสียทุกฝ่าย

คณะกรรมการมีหน้าที่ปฏิบัติให้เป็นไปตามกฎหมาย วัตถุประสงค์ ข้อบังคับของบริษัทฯ
และมติที่ประชุมผู้ถือหุ้น โดยปฏิบัติหน้าที่ด้วยความซื่อสัตย์สุจริต
และระมัดระวังรักษาผลประโยชน์ของผู้ถือหุ้น ทั้งในปัจจุบันและในระยะยาว ทั้งนี้
รวมทั้งการปฏิบัติให้เป็นไปตามหลักเกณฑ์ และข้อบังคับของตลาดหลักทรัพย์แห่งประเทศไทย
และคณะกรรมการกำกับหลักทรัพย์ และตลาดหลักทรัพย์

ในการปฏิบัติหน้าที่ คณะกรรมการบริษัทฯเป็นผู้แต่งตั้งกรรมการผู้อำนวยการ (President)
ให้เป็นผู้รับผิดชอบการดำเนินธุรกิจของบริษัทฯ

ในการกำกับดูแลกิจการของบริษัทฯ คณะกรรมการกำหนดให้เรื่องดังต่อไปนี้
เป็นอำนาจหน้าที่และความรับผิดชอบของคณะกรรมการบริษัทฯที่จะเป็นผู้พิจารณาอนุมัติ
ให้ความเห็นชอบ

1.  นโยบาย แนวทางยุทธศาสตร์การทำธุรกิจ เป้าหมาย แผนงาน
    และงบประมาณประจำปีของบริษัทฯ และบริษัทย่อย

2.  ผลงานและผลประกอบการประจำเดือน และประจำไตรมาสของบริษัทฯ
    เทียบกับแผนและงบประมาณ และพิจารณาแนวโน้มระยะต่อไปของปี

3.  การลงทุนในโครงการที่ไม่มีในงบประมาณประจำปี

4.  การใช้เงินลงทุนเกินงบลงทุนโครงการที่ได้รับอนุมัติไว้รวมร้อยละ 5 และเกินงบลงทุนอื่นๆ
    ที่ไม่ใช่งบลงทุนโครงการรวมเกินร้อยละ 10

5.  การซื้อและจำหน่ายสินทรัพย์
    การซื้อกิจการและเข้าร่วมในโครงการร่วมทุนที่ไม่ขัดกับเกณฑ์ของตลาดหลักทรัพย์แห่งประเทศไทย
    ที่มีมูลค่าเกินจำนวนที่มอบอำนาจให้กรรมการผู้อำนวยการ

6.  การทำธุรกรรมหรือการกระทำใดๆ อันมีผลกระทบที่สำคัญต่อฐานะทางการเงิน ภาระหนี้สิน
    ยุทธศาสตร์การทำธุรกิจ และชื่อเสียงของบริษัทฯ

7.  การทำสัญญาใดๆ ที่ไม่เกี่ยวกับการทำธุรกิจปกติ
    และสัญญาที่เกี่ยวกับการทำธุรกิจปกติที่มีความสำคัญ

8.  การทำรายการเกี่ยวโยงกันระหว่างบริษัทฯ บริษัทย่อย บริษัทร่วมกับบุคคลที่เกี่ยวโยงกัน
    ส่วนที่ไม่เข้า ข้อกำหนดของตลาดหลักทรัพย์ และคณะกรรมการตลาดหลักทรัพย์

9.  ธุรกรรมใดๆ ที่มีผลให้โครงสร้างเงินทุนของบริษัทฯ มีอัตราส่วนหนี้สินต่อทุนเกิน 1.5 : 1

10. การจ่ายเงินปันผลระหว่างกาล

11. การเปลี่ยนนโยบายและวิธีปฏิบัติที่มีนัยสำคัญเกี่ยวกับการบัญชี การบริหารความเสี่ยง
    และการควบคุมภายใน

12. การว่าจ้างกรรมการผู้อำนวยการ และผู้บริหารระดับสูง

13. การกำหนดและการเปลี่ยนแปลงอำนาจอนุมัติที่มอบให้กรรมการผู้อำนวยการ
    และผู้บริหารระดับสูง

14. การอนุมัติวงเงินการปรับเงินเดือนและโบนัสหรือสูตรโบนัส
    หรือสูตรการปรับผลตอบแทนประจำปีของผู้บริหารและพนักงาน

15. การเสนอแต่งตั้งและการสิ้นสุดสถานภาพของกรรมการ เลขานุการบริษัท
    และเลขานุการคณะกรรมการบริษัทฯ

16. การมอบอำนาจหน้าที่ให้ประธานกรรมการ กรรมการผู้อำนวยการ หรือกรรมการบริษัทฯ
    คนใดคนหนึ่ง รวมถึงการปรับปรุงเปลี่ยนแปลงแก้ไขการมอบอำนาจหน้าที่ดังกล่าว
    ทั้งนี้ต้องไม่ขัดกับกฎเกณฑ์ข้อกำหนดตลาดหลักทรัพย์ และคณะกรรมการตลาดหลักทรัพย์

17. การแต่งตั้งและกำหนดอำนาจหน้าที่ของคณะกรรมการชุดย่อย

18. การจัดให้มีและกำกับดูแลให้มีการบริหารจัดการตามหลักการกำกับดูแลกิจการ

19. การแต่งตั้งกรรมการในบริษัทย่อย

20. การดำเนินการอื่นใดเพื่อให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้นของบริษัทฯ

  8.1.2 คณะกรรมการบริหาร มีกรรมการอิสระเป็นประธานฯ ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายสบสันติ์ เกตุสุวรรณ ประธานคณะกรรมการบริหาร

  2. นายยงยุทธ กิตะพาณิชย์ กรรมการ

  3. นายวีระยุทธ กิตะพาณิชย์ กรรมการ

  4. นายสุระศักดิ์ เคารพธรรม กรรมการ

ทั้งนี้มี นายธนกฤต เพิ่มพูนขันติสุข เป็นเลขานุการคณะกรรมการบริหาร

  คณะกรรมการบริหารมีวาระการดำรงตำแหน่งคราวละ 3 ปี

ขอบเขต อำนาจ หน้าที่ของคณะกรรมการบริหาร

1.  กลั่นกรอง

    -   นโยบาย ทิศทาง กลยุทธ์ในการทำธุรกิจและโครงสร้างการบริหารงาน
        ตลอดจนหลักเกณฑ์ในการดำเนินธุรกิจของบริษัทฯให้สอดคล้องกับสภาพเศรษฐกิจและการแข่งขัน

    -   แผนธุรกิจ และงบประมาณประจำปีของบริษัทฯ

    -   โครงการลงทุน ทุกโครงการ

  2. อนุมัติ หรือไม่อนุมัติ

-   โครงการลงทุนในวงเงินไม่เกิน 100 ล้านบาท
    โดยโครงการลงทุนนั้นต้องเป็นโครงการลงทุนที่เกี่ยวข้องกับธุรกิจหลักของบริษัทฯ
    และมีอัตราผลตอบแทนการลงทุนของโครงการ (IRR) ไม่น้อยกว่าร้อยละ 15
    เว้นแต่เป็นโครงการลงทุนเพื่อการบำรุงรักษา ปรับปรุงประสิทธิภาพ หรือทดแทนเครื่องจักร

-   การเปิดและปิดบัญชีของบริษัทฯ ในสถาบันการเงินต่าง ๆ

-   ตัดบัญชีสินทรัพย์ที่เสื่อมสภาพ

-   การขายสินทรัพย์ที่ไม่ใช้ในการดำเนินงานไม่เกิน 10 ล้านบาท/รายการ

  3. ติดตามและกำกับการดำเนินการ

-   แผนกลยุทธ์ แผนงาน และโครงการที่อยู่ในแผนธุรกิจประจำปี
    ที่ได้รับอนุมัติจากคณะกรรมการบริษัทฯ

-   ผลการดำเนินงานทางการเงินของบริษัทฯ

-   ผลการดำเนินงานด้านบริหารความเสี่ยงขององค์กร

  4. รายงานคณะกรรมการบริษัทฯ

  - ผลการดำเนินงานทางการเงินประจำเดือน

  - รายการที่คณะกรรมการบริหาร อนุมัติหรือไม่อนุมัติ

  5. ดำเนินการอื่น ๆตามที่คณะกรรมการบริษัทฯมอบหมาย

  8.1.3 คณะกรรมการตรวจสอบและธรรมาภิบาล ประกอบด้วยกรรมการอิสระทั้งคณะ ได้แก่

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายปัญจะ เสนาดิสัย ประธานคณะกรรมการตรวจสอบและธรรมาภิบาล

  2. นายอัจฉรินทร์ สารสาส กรรมการ

  3. นายไพฑูรย์ ทวีผล กรรมการ

  ทั้งนี้มี นายวิศรุต บุญโต เป็นเลขานุการคณะกรรมการตรวจสอบและธรรมาภิบาล

คณะกรรมการตรวจสอบและธรรมาภิบาลมีวาระการดำรงตำแหน่งคราวละ 3 ปี

ขอบเขต อำนาจ หน้าที่ของคณะกรรมการตรวจสอบและธรรมาภิบาล

1.  สอบทานรายงานทางการเงินให้ถูกต้องตามควร ตามมาตรฐานการบัญชี
    และให้มีการเปิดเผยอย่างเพียงพอ

2.  สอบทานระบบการควบคุมภายใน และการตรวจสอบภายใน ให้เหมาะสมและมีประสิทธิภาพ
    ตลอดจนพิจารณาถึงความเป็นอิสระของหน่วยงานตรวจสอบภายใน

3.  สอบทานการปฏิบัติของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้อง

4.  สอบทานรายการที่เกี่ยวโยงกัน หรือการกระทำที่อาจมีความขัดแย้งทางผลประโยชน์
    ให้เป็นไปตามกฎระเบียบที่เกี่ยวข้อง

5.  สอบทานความเหมาะสมและเพียงพอของระบบการบริหารความเสี่ยง(Risk Management)
    ของบริษัทฯ

6.  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ
    พิจารณาความเป็นอิสระของผู้สอบบัญชี และมีการ0ประชุมร่วมกับผู้สอบบัญชีอย่างน้อยปีละ 1
    ครั้ง โดยไม่มีฝ่ายจัดการเข้าร่วม

7.  ให้ความเห็นชอบการแต่งตั้ง โยกย้าย
    การพิจารณาความดีความชอบของหัวหน้าหน่วยงานตรวจสอบภายใน
    ตลอดจนพิจารณาให้ความเห็นชอบแผนงาน งบประมาณ
    และอัตรากำลังของหน่วยงานตรวจสอบภายใน

8.  จัดทำรายงานกำกับดูแลกิจการของคณะกรรมการตรวจสอบฯ
    โดยเปิดเผยไว้ในรายงานประจำปีของบริษัทฯ
    และลงนามโดยประธานคณะกรรมการตรวจสอบฯ โดยมีรายละเอียดขั้นต่ำในประเด็นสำคัญ
    ดังนี้

    1.  ความถูกต้อง เชื่อถือได้ ของรายงานทางการเงิน

    2.  ความเพียงพอของระบบการควบคุมภายใน

    3.  การปฏิบัติตามกฎหมายหลักทรัพย์ฯ ข้อกำหนดของ ต.ล.ท. หรือกฎหมายที่เกี่ยวข้อง

    4.  ความเหมาะสมของผู้สอบบัญชี

    5.  รายการที่อาจมีความขัดแย้งทางผลประโยชน์

    6.  การประชุมคณะกรรมการตรวจสอบฯ และการเข้าร่วมประชุมของแต่ละท่าน

    7.  ความเห็นหรือข้อสังเกตที่ได้รับจากการปฏิบัติหน้าที่

    8.  รายการอื่นใดที่ผู้ถือหุ้นและผู้ลงทุนทั่วไปควรทราบ

9.  ในการปฏิบัติงานตามหน้าที่ ให้คณะกรรมการตรวจสอบฯ
    มีอำนาจเชิญผู้บริหารหรือพนักงานของบริษัทฯที่เกี่ยงข้องมาให้ความเห็น ร่วมประชุม
    หรือส่งเอกสารตามที่เห็นว่าเกี่ยวข้องจำเป็น

10. ให้มีอำนาจว่าจ้างที่ปรึกษาหรือบุคคลภายนอกมาให้ความเห็นหรือคำปรึกษาในกรณีจำเป็น
    โดยบริษัทฯ เป็นผู้รับผิดชอบค่าใช้จ่าย

11. พิจารณาทบทวนขอบเขตอำนาจหน้าที่ความรับผิดชอบและประเมินผลการปฏิบัติงานของคณะกรรมการตรวจสอบฯประจำทุกปี

12. ปฏิบัติการอื่นใดตามที่คณะกรรมการบริษัทฯมอบหมาย

13. รายงานผลการปฏิบัติงานของคณะกรรมการตรวจสอบฯ ให้คณะกรรมการบริษัททราบทุกไตรมาส

14. ดำเนินการตรวจสอบและรายงานผลการตรวจสอบเบื้องต้นแก่สำนักงานคณะกรรมการ ก.ล.ต.
    และผู้สอบบัญชี
    ในกรณีที่ผู้สอบบัญชีได้แจ้งเหตุอันควรสงสัยให้คณะกรรมการตรวจสอบฯได้รับทราบ
    โดยให้ดำเนินการภายใน 30 วัน นับแต่วันที่ได้รับแจ้งจากผู้สอบบัญชีแล้ว

15. รับทราบสำเนารายงานของกรรมการและผู้บริหารของบริษัทฯ
    ที่ได้รายงานถึงการมีส่วนได้เสียของตน หรือของบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ทั้งนี้
    ตามหลักเกณฑ์ เงื่อนไข และวิธีการที่คณะกรรมการกำกับตลาดทุนประกาศกำหนด

16. ทบทวนนโยบายการกำกับดูแลกิจการ จริยธรรมทางธุรกิจ
    และติดตามการปฏิบัติตามนโยบายเป็นประจำ อย่างน้อยปีละ 1 ครั้ง

17. พิจารณาแต่งตั้งคณะทำงาน เพื่อทำหน้าที่สนับสนุนการกำกับดูแลกิจการ จริยธรรมธุรกิจ
    ได้ตามความเหมาะสม

  8.1.4 คณะกรรมการสรรหาและค่าตอบแทนกรรมการและผู้บริหาร
  มีกรรมการอิสระเป็นประธานฯ ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายไพฑูรย์ ทวีผล ประธานคณะกรรมการสรรหาฯ

  2. นายปัญจะ เสนาดิสัย กรรมการ

  3. นายสุระศักดิ์ เคารพธรรม กรรมการ

  ทั้งนี้มี นายธนิต วิริยรัต เป็นเลขานุการคณะกรรมการสรรหาและค่าตอบแทนฯ

  หมายเหตุ:

  - นายธนิต วิริยรัต ได้รับแต่งตั้งเป็นเลขานุการฯ แทน นายวสันต์ ชวเจริญพันธ์ ตั้งแต่วันที่ 13
  มกราคม 2554

คณะกรรมการสรรหาและค่าตอบแทนกรรมการและผู้บริหารมีวาระการดำรงตำแหน่งคราวละ 3 ปี

ขอบเขต อำนาจ หน้าที่ของคณะกรรมการสรรหาและค่าตอบแทนกรรมการและผู้บริหาร

1.  กำหนดนโยบายต่าง ๆ เพื่อเสนอคณะกรรมการบริษัทฯ พิจารณาดังนี้

    1.  นโยบาย หลักเกณฑ์ วิธีการในการสรรหากรรมการ และกรรมการผู้อำนวยการ

    2.  นโยบาย หลักเกณฑ์
        วิธีการจ่ายค่าตอบแทนและผลประโยชน์อื่นที่จ่ายให้แก่คณะกรรมการบริษัทฯ
        คณะกรรมการชุดย่อย และกรรมการผู้อำนวยการ

2.  คัดเลือกและเสนอชื่อบุคคลที่มีคุณสมบัติเหมาะสม เพื่อเสนอต่อคณะกรรมการบริษัทฯ
    พิจารณาดังนี้

    1.  กรรมการ

    2.  กรรมการในคณะกรรมการชุดย่อยต่าง ๆ ที่ได้รับมอบอำนาจ หน้าที่
        และความรับผิดชอบโดยตรงจากคณะกรรมการบริษัทฯ

    3.  กรรมการผู้อำนวยการและรองกรรมการผู้อำนวยการ
        สำหรับตำแหน่งรองกรรมการผู้อำนวยการ มอบให้กรรมการผู้อำนวยการพิจารณาเบื้องต้น
        เพื่อเสนอคณะกรรมการสรรหาฯ ให้ความเห็นชอบ และเสนอคณะกรรมการบริษัทฯ
        พิจารณา

3.  ดูแลให้คณะกรรมการบริษัทฯ มีขนาดและองค์ประกอบที่เหมาะสมกับองค์กร
    รวมทั้งการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป

4.  ดูแลให้กรรมการและกรรมการผู้อำนวยการ
    ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมาย

5.  กำหนดแนวทาง นำเสนอ
    และให้ความเห็นชอบผลการประเมินการปฏิบัติงานของกรรมการผู้อำนวยการ
    เพื่อพิจารณาปรับค่าตอบแทนและการจ่ายเงินรางวัลจูงใจประจำปี

6.  ติดตามการทำแผนสืบทอดตำแหน่งงาน ของตำแหน่ง
    กรรมการผู้อำนวยการและรองกรรมการผู้อำนวยการ
    เสนอคณะกรรมการบริษัทฯพิจารณาอย่างน้อยปีละ 2 ครั้ง

7.  รายงานผลการปฏิบัติงานต่อคณะกรรมการบริษัทฯ อย่างน้อยปีละ 1 ครั้ง

8.  ดำเนินการอื่น ๆ ตามที่คณะกรรมการบริษัทฯมอบหมาย

  8.1.5 คณะกรรมการบริหารความเสี่ยง ประกอบด้วยผู้บริหารระดับสูงของบริษัทฯ ได้แก่

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายวีระยุทธ กิตะพาณิชย์ ประธานคณะกรรมการบริหารความเสี่ยง

  2. นายยงเกียรติ์ กิตะพาณิชย์ กรรมการ

  3. นางสาวนภัสร กิตะพาณิชย์ กรรมการ

  4. นายวรพจน์ ฉัตรชัยกุลศิริ กรรมการ

  5. นายวสันต์ ชวเจริญพันธ์ กรรมการ

  6. นายภากร ทองเจริญ กรรมการ

  7. นายวิชัย ศรีมาวรรณ์ กรรมการ

  8. นางจิราพร ศรีสมวงษ์ กรรมการ

  9. นายธนิต วิริยรัต กรรมการ

  ทั้งนี้มี นายสมภพ ประทุมสุวรรณ เป็นเลขานุการคณะกรรมการบริหารความเสี่ยง

ขอบเขต อำนาจ หน้าที่ของคณะกรรมการบริหารความเสี่ยง

1.  กำกับดูแลให้หน่วยงานต่าง ๆ ในการกำหนดและดำเนินงานตามแผนการจัดการความเสี่ยง

2.  ให้คำแนะนำ และอนุมัติหลักการในภาพรวม
    สำหรับการวางแผนการบริหารความเสี่ยงขององค์กร
    และมาตรการการควบคุมที่เพียงพอและเหมาะสม

3.  รับผิดชอบให้มีการประเมินความเสี่ยง จัดทำ
    และกำกับดูแลการดำเนินการตามแผนการจัดการความเสี่ยงในระดับองค์กร (Corporate
    Risk)

4.  เสนอเรื่องแก่คณะกรรมการบริหาร หรือ คณะกรรมการบริษัทฯ
    ให้มีการกำหนดทิศทางการบริหาร การกำหนดกลยุทธ์การบริหารความเสี่ยง
    และความเสี่ยงที่ยอมรับได้ เพื่อพิจารณาทบทวน หรือ อนุมัติ

5.  จัดให้มีการประชุมทบทวนผลการดำเนินงานตามระบบบริหารความเสี่ยง
    พร้อมรายงานผลแก่คณะกรรมการบริหาร หรือ คณะกรรมการบริษัทฯ

8.1.6 ผู้บริหาร ประกอบด้วย

+-------------------------------+--------------------------------------+
| ชื่อ – นามสกุล                   |   ตำแหน่ง                             |
+-------------------------------+--------------------------------------+

  1. นายวีระยุทธ กิตะพาณิชย์ กรรมการผู้อำนวยการ

  2. นายยงเกียรติ์ กิตะพาณิชย์ รองกรรมการผู้อำนวยการบริหาร

  3. นางสาวนภัสร กิตะพาณิชย์ รองกรรมการผู้อำนวยการ - สำนักกรรมการผู้อำนวยการ

  4. นายวรพจน์ ฉัตรชัยกุลศิริ รองกรรมการผู้อำนวยการ - สายการเงินและบัญชี

  5. นายวสันต์ ชวเจริญพันธ์ รองกรรมการผู้อำนวยการ - สายปฏิบัติการ SBM/ ICP

  6. นายภากร ทองเจริญ รองกรรมการผู้อำนวยการ - สายปฏิบัติการ SAT/ BSK

  7. นายวิชัย ศรีมาวรรณ์ รองกรรมการผู้อำนวยการ - สายจัดหาและพัฒนาคุณภาพ

  8. นางจิราพร ศรีสมวงษ์ รองกรรมการผู้อำนวยการ – สายเทคโนโลยีสารสนเทศ

  9. นายธนิต วิริยรัต รองกรรมการผู้อำนวยการ - สายทรัพยากรบุคคลและธุรการ

ขอบเขต อำนาจ หน้าที่ของกรรมการผู้อำนวยการ

1.  จัดทำนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณประจำปีของ บริษัทฯ และบริษัทย่อย
    เสนอให้คณะกรรมการบริษัทฯอนุมัติ

2.  ดำเนินการให้เป็นไปตามนโยบาย แนวทางยุทธศาสตร์การทำธุรกิจ เป้าหมาย
    แผนงานและงบประมาณ ประจำปีของบริษัทฯ และบริษัทย่อย ตามที่คณะกรรมการบริษัทฯอนุมัติ

3.  รายงานผลงานและผลประกอบการประจำเดือนและไตรมาสของบริษัทฯ
    และบริษัทย่อยเทียบกับแผนและงบประมาณ ให้คณะกรรมการบริษัทฯ รับทราบพร้อมเสนอข้อแนะ

4.  อนุมัติค่าใช้จ่ายและเงินลงทุนที่ไม่ได้อยู่ในงบประมาณประจำปีได้ไม่เกิน 1 ล้านบาทต่อครั้ง
    โดยต้องรายงานให้คณะกรรมการทราบ

5.  เรื่องอื่นๆ ที่คณะกรรมการบริษัทฯมอบหมาย

ทั้งนี้ การใช้อำนาจหน้าที่ของกรรมการผู้อำนวยการไม่รวมถึง (ต้องไม่ขัดแย้งกับกฎเกณฑ์ของ
ก.ล.ต.) อำนาจในการอนุมัติรายการที่ทำให้กรรมการผู้อำนวยการหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ และบริษัทย่อย
รวมทั้งรายการที่กำหนดให้ขอความเห็นชอบจากที่ประชุมคณะกรรมการบริษัทฯ หรือที่ประชุมผู้ถือหุ้น
เช่น รายการที่เกี่ยวโยงกัน หรือการได้มาหรือจำหน่ายไป ซึ่งสินทรัพย์ของบริษัทฯ และบริษัทย่อย
เป็นต้น

การประเมินผลการปฏิบัติหน้าที่ของกรรมการผู้อำนวยการ

คณะกรรมการบริษัทฯ
กำหนดให้มีการประเมินผลการปฏิบัติงานของกรรมการผู้อำนวยการเป็นประจำทุกปี
โดยใช้เป้าหมายและหลักเกณฑ์ในการประเมินที่เชื่อมโยงกับความสำเร็จของแผนยุทธศาสตร์
เพื่อพิจารณากำหนดค่าตอบแทน และเงินรางวัลจูงใจที่เหมาะสม

โครงสร้างคณะกรรมการและองค์ประกอบของคณะกรรมการ

คณะกรรมการบริษัทฯจัดให้มีจำนวนกรรมการที่เหมาะสมกับขนาดของกิจการ
โดยปัจจุบันมีกรรมการจำนวน 10 คน ประกอบด้วย กรรมการที่ไม่เป็นผู้บริหาร 7 คน
กรรมการที่เป็นผู้บริหาร 3 คน ในจำนวนกรรมการทั้งคณะ โดยบริษัทฯมีกรรมการอิสระจำนวน 5
คน

กรรมการอิสระ มีจำนวนร้อยละ 50 ของคณะกรรมการบริษัทฯ ประกอบด้วย

  1. นายสรรเสริญ วงศ์ชะอุ่ม

  2. นายปัญจะ เสนาดิสัย

  3. นายสบสันติ์ เกตุสุวรรณ

  4. นายอัจฉรินทร์ สารสาส

  5. นายไพฑูรย์ ทวีผล

คำนิยามของ “กรรมการอิสระ” มีดังนี้

1.  ถือหุ้นไม่เกินร้อยละ 0.5 ของทุนจดทะเบียนที่ชำระแล้วของบริษัทฯ บริษัทย่อย หรือบริษัทร่วม
    ทั้งนี้ ให้นับหุ้นที่ถือโดยผู้เกี่ยวข้องด้วย

2.  ไม่เป็นกรรมการที่ได้รับมอบหมายให้รับผิดชอบการบริหารงานในทางปกติธุรกิจของบริษัทฯ
    บริษัทย่อย หรือบริษัทร่วม หรือผู้ถือหุ้นรายใหญ่ของบริษัทฯ
    รวมทั้งไม่เป็นกรรมการที่มีอำนาจลงนามผูกพัน บริษัทฯ ลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทย่อย บริษัทร่วม
    หรือผู้ถือหุ้นรายใหญ่ของบริษัทฯ

3.  เป็นกรรมการที่ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและบริหารงาน

4.  เป็นกรรมการที่ไม่ใช่ผู้สอบบัญชีของบริษัทฯ บริษัทย่อย บริษัทร่วม นิติบุคคลที่อาจมีความขัดแย้ง

5.  เป็นกรรมการที่ไม่ได้เป็นผู้ให้บริการทางวิชาชีพใด ๆ ซึ่งได้รับค่าบริการเกินกว่า 2
    ล้านบาทต่อปี จากบริษัทฯ บริษัทย่อย บริษัทร่วม หรือ นิติบุคคลที่อาจมีความขัดแย้ง

6.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

7.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
    หรือ ผู้ถือหุ้นรายใหญ่

8.  สามารถปฏิบัติหน้าที่ แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯได้โดยอิสระ

8.2 การสรรหากรรมการและผู้บริหาร

เพื่อให้สอดคล้องกับนโยบายการกำกับดูแลกิจการ คณะกรรมการบริษัทฯจึงได้กำหนดนโยบาย
หลักเกณฑ์ วิธีการสรรหากรรมการและผู้บริหารระดับสูงของบริษัทฯ
โดยมอบหมายให้คณะกรรมการสรรหาและค่าตอบแทน
เป็นผู้สรรหาบุคคลที่มีความเหมาะสมเข้ารับการคัดเลือก
โดยบุคคลที่เหมาะสมจะถูกคัดเลือกโดยคณะกรรมการสรรหาฯ
ซึ่งจะเป็นผู้กำหนดหลักเกณฑ์และวิธีการในการสรรหาคัดเลือก
ทั้งนี้ขึ้นอยู่กับความเหมาะสมของสถานการณ์ของบริษัทฯในช่วงเวลานั้น

8.3 การพัฒนากรรมการและผู้บริหาร

คณะกรรมการบริษัทฯได้ส่งเสริม สนับสนุน ให้มีการฝึกอบรม
และการให้ความรู้ที่เกี่ยวข้องแก่กรรมการและผู้บริหาร
เพื่อให้มีการปรับปรุงการปฏิบัติงานอย่างต่อเนื่อง อาทิเช่น
ส่งเสริมให้มีการพบปะระหว่างกรรมการและผู้บริหารระดับสูง
เพื่อแลกเปลี่ยนความคิดเห็นซึ่งกันและกัน
ส่งเสริมให้จัดทำแผนพัฒนาศักยภาพผู้บริหารระดับกรรมการผู้อำนวยการ รองกรรมการผู้อำนวยการ
ฯลฯ โดยมอบหมายให้คณะกรรมการสรรหาและค่าตอบแทนฯ
ติดตามการจัดทำแผนสืบทอดตำแหน่งงานของกรรมการผู้อำนวยการ และรองกรรมการผู้อำนวยการ
เพื่อมั่นใจได้ว่าบริษัทฯ มีผู้บริหารที่มีความรู้ ความสามารถเพียงพอต่อการปฏิบัติหน้าที่ ดังนี้

1.  คณะกรรมการบริษัทฯ กำหนดให้มีแผนพัฒนาศักยภาพผู้บริหาร
    เพื่อจัดทำแผนสืบทอดตำแหน่งงานประกอบด้วย กรรมการผู้อำนวยการ
    และรองกรรมการผู้อำนวยการทุกสายงาน

2.  คณะกรรมการสรรหาและค่าตอบแทนฯ พิจารณากำหนดความรู้ ความสามารถ(Competency)
    ประสบการณ์ของแต่ละตำแหน่งงาน เพื่อคัดเลือกผู้บริหารที่มีคุณสมบัติสอดคล้องตามที่กำหนด
    สามารถสืบทอดงานของแต่ละตำแหน่งงานได้

3.  กรรมการผู้อำนวยการ ประเมินการปฏิบัติงานและความรู้
    ความสามารถของผู้บริหารที่มีคุณสมบัติสอดคล้อง เทียบกับระดับ Competency ที่ต้องการ
    เพื่อจัดทำแผนการพัฒนารายบุคคลในการลด Competency Gap

4.  มอบหมายให้คณะกรรมการบริหารงานบุคคล (Executive HR) ทำหน้าที่ดูแลติดตามการอบรม
    และพัฒนาความรู้ ความสามารถของผู้สืบทอดตำแหน่งรองกรรมการผู้อำนวยการ

5.  กรรมการผู้อำนวยการ จัดให้มีการหมุนเวียนหน้าที่
    ความรับผิดชอบของผู้บริหารที่มีคุณสมบัติสอดคล้อง
    และมอบหมายให้ผู้บริหารระดับรองกรรมการผู้อำนวยการ เข้าร่วมประชุมคณะกรรมการบริหาร
    เพื่อให้มีความเข้าใจ ประสบการณ์ และความพร้อมในการบริหารองค์กรต่อไปในอนาคต

6.  กรรมการผู้อำนวยการ รายงานผลการปฏิบัติงาน
    และผลการพัฒนาตามแผนพัฒนารายบุคคลของผู้บริหารที่มีคุณสมบัติสอดคล้อง
    ต่อคณะกรรมการสรรหาและค่าตอบแทนปีละ 2 ครั้ง

7.  คณะกรรมการสรรหาและค่าตอบแทน
    ทบทวนและสรุปผลการจัดทำแผนการสืบทอดดตำแหน่งงานของกรรมการผู้อำนวยการ
    และรองกรรมการผู้อำนวยการ เป็นประจำ และรายงานคณะกรรมการบริษัทฯ ทราบ ปีละ 2
    ครั้ง

8.4 ค่าตอบแทน

  8.4.1 ค่าตอบแทนที่เป็นตัวเงิน สำหรับปีสิ้นสุดวันที่ 31 ธันวาคม 2553

  (1) ค่าตอบแทนรวมที่เป็นตัวเงินของคณะกรรมการบริษัทฯ
  ในรูปของเบี้ยประชุมและบำเหน็จกรรมการ

  เป็นจำนวนเงินรวมทั้งสิ้น 6,743,249.60 บาท รายละเอียดดังนี้

[TABLE]

หมายเหตุ:

-   นายอัจฉรินทร์ สารสาส ดำรงตำแหน่งกรรมการอิสระและกรรมการตรวจสอบฯ ตั้งแต่วันที่ 16
    ธันวาคม 2552

-   บำเหน็จกรรมการ เป็นการคำนวณจ่ายจากผลการดำเนินงานในปี 2552 ที่จ่ายในปี 2553

2.  ค่าตอบแทนที่เป็นตัวเงินของผู้บริหารของบริษัทฯ ในรูปของเงินเดือนและโบนัส

  ------------------ ---------- --------------- ---------- ---------------
  หน่วย : บาท         จำนวนราย   พ.ศ. 2553       จำนวนราย   พ.ศ. 2552

  เงินเดือนรวม         9          26,633,850.00   9          26,132,933.33

  โบนัสรวม            9          6,716,858.28    9          5,552,857.16

  รวม                           33,350,708.28              31,685,790.49
  ------------------ ---------- --------------- ---------- ---------------

หมายเหตุ: - ปี 2553 ประกอบด้วยผู้บริหาร 9 คน คือ นายวีระยุทธ กิตะพาณิชย์ นายยงเกียรติ์
กิตะพาณิชย์ นายโยชิทะกะ โอบายาชิ (ลาออกระหว่างปี) นายวรพจน์ ฉัตรชัยกุลศิริ นายวสันต์
ชวเจริญพันธ์ นายวิชัย ศรีมาวรรณ์ นางสาวนภัสร กิตะพาณิชย์ นางจิราพร ศรีสมวงษ์
และนายภากร ทองเจริญ

- ปี 2552 ประกอบด้วยผู้บริหาร 9 คน คือ นายวีระยุทธ กิตะพาณิชย์ นายยงเกียรติ์ กิตะพาณิชย์
นายโยชิทะกะ โอบายาชิ นายวรพจน์ ฉัตรชัยกุลศิริ นายวสันต์ ชวเจริญพันธ์ นายวิชัย ศรีมาวรรณ์
นางสาวนภัสร กิตะพาณิชย์ นางจิราพร ศรีสมวงษ์ และนายภากร ทองเจริญ

  8.4.2 ค่าตอบแทนอื่น

  (1) เงินสมทบกองทุนสำรองเลี้ยงชีพ

  ในรอบปี 2553 บริษัทฯได้สมทบเงินเข้ากองทุนสำรองเลี้ยงชีพให้แก่ผู้บริหารของบริษัทฯดังนี้

  ------------------------- ---------- ------------- ---------- -------------
  หน่วย : บาท                จำนวนราย   พ.ศ. 2553     จำนวนราย   พ.ศ. 2552

  เงินสมทบกองทุนสำรองเลี้ยงชีพ   8          917,384.20    8          621,196.50
  ------------------------- ---------- ------------- ---------- -------------

หมายเหตุ: - ปี 2553 ประกอบด้วยผู้บริหาร 8 คน คือ นายวีระยุทธ กิตะพาณิชย์ นายยงเกียรติ์
กิตะพาณิชย์

  นายวรพจน์ ฉัตรชัยกุลศิริ นายวสันต์ ชวเจริญพันธ์ นายวิชัย ศรีมาวรรณ์ นางสาวนภัสร
  กิตะพาณิชย์

  นางจิราพร ศรีสมวงษ์ และ นายภากร ทองเจริญ

- ปี 2552 ผู้บริหาร 8 คน ได้แก่ นายวีระยุทธ กิตะพาณิชย์ นายยงเกียรติ์ กิตะพาณิชย์
นายวรพจน์ ฉัตรชัยกุลศิริ

นายวสันต์ ชวเจริญพันธ์ นายวิชัย ศรีมาวรรณ์ นางสาวนภัสร กิตะพาณิชย์ นายภากร ทองเจริญ

  และ นางจิราพร ศรีสมวงษ์

-   ได้ทำการปรับอัตราเงินสมทบจาก 3 % เป็น 3-5 % ตามอายุงาน

(2) การถือครองหุ้นของคณะกรรมการบริษัทฯ และผู้บริหาร ณ วันที่ 30 ธันวาคม 2553

+-------------------+---------+---------+---------+--------+--------+
| ชื่อ – สกุล          | หุ้นสามัญ  |         |         |        |        |
|                   | (หุ้น)    |         |         |        |        |
+-------------------+---------+---------+---------+--------+--------+
|                   | 30 ธ.ค. | 4 ส.ค.  | 29 มิ.ย  | 30 ธ.ค | เพิ่ม    |
|                   | 53      | 53      | 53      | 52     | (ลด)   |
|                   |         |         |         |        |        |
|                   |         | (เพิ่มทุน) |         |        |        |
+-------------------+---------+---------+---------+--------+--------+
| 1. นายสรรเสริญ     | -       | -       | -       | -      | -      |
| วงศ์ชะอุ่ม           |         |         |         |        |        |
+-------------------+---------+---------+---------+--------+--------+
| 2. นายยงยุทธ       | 7,      | 7,      | -       | 6,6    | -      |
| กิตะพาณิชย์          | 215,975 | 215,975 |         | 60,900 |        |
+-------------------+---------+---------+---------+--------+--------+
| 3. นายปัญจะ        | -       | -       | -       | 20,000 | (2     |
| เสนาดิสัย           |         |         |         |        | 0,000) |
+-------------------+---------+---------+---------+--------+--------+
| 4. นายสบสันติ์       | -       | -       | -       | -      | -      |
| เกตุสุวรรณ          |         |         |         |        |        |
+-------------------+---------+---------+---------+--------+--------+
| 5. นายอัจฉรินทร์     | -       | -       | -       | -      | -      |
| สารสาส            |         |         |         |        |        |
+-------------------+---------+---------+---------+--------+--------+
| 6. นายไพฑูรย์ ทวีผล  | -       | -       | -       | -      | -      |
+-------------------+---------+---------+---------+--------+--------+
| 7. นายวีระยุทธ      | 10,     | 10,     | 10,     | 10,4   | (40    |
| กิตะพาณิชย์          | 009,274 | 909,274 | 070,100 | 10,100 | 0,826) |
+-------------------+---------+---------+---------+--------+--------+
| 8. นายยงเกียรติ์     | 7,      | 7,      | 6,      | 6,6    | -      |
| กิตะพาณิชย์          | 215,975 | 215,975 | 660,900 | 60,900 |        |
+-------------------+---------+---------+---------+--------+--------+
| 9. นางสาวนภัสร     | 5,      | 5,      | 5,      | 5,1    | -      |
| กิตะพาณิชย์          | 612,641 | 612,641 | 180,900 | 80,900 |        |
+-------------------+---------+---------+---------+--------+--------+
| 10. นายสุระศักดิ์     | -       | -       | -       | -      | -      |
| เคารพธรรม         |         |         |         |        |        |
+-------------------+---------+---------+---------+--------+--------+
| 11. นายวรพจน์      | -       | -       | -       | -      | -      |
| ฉัตรชัยกุลศิริ         |         |         |         |        |        |
+-------------------+---------+---------+---------+--------+--------+
| 12. นายวสันต์       | -       | -       | -       | -      | -      |
| ชวเจริญพันธ์         |         |         |         |        |        |
+-------------------+---------+---------+---------+--------+--------+
| 13. นายวิชัย        | -       | -       | -       | -      | -      |
| ศรีมาวรรณ์          |         |         |         |        |        |
+-------------------+---------+---------+---------+--------+--------+
| 14. นางจิราพร      | -       | -       | -       | -      | -      |
| ศรีสมวงษ์           |         |         |         |        |        |
+-------------------+---------+---------+---------+--------+--------+
| 15. นายภากร       | -       | -       | -       | -      | -      |
| ทองเจริญ           |         |         |         |        |        |
+-------------------+---------+---------+---------+--------+--------+
| 16. นายธนิต วิริยรัต  | -       | -       | -       | -      | -      |
+-------------------+---------+---------+---------+--------+--------+

หมายเหตุ:

  - ข้อมูลจากรายงานการกระจายการถือหุ้น ณ วันที่ 30 ธันวาคม 2553

  - ณ 30 ธันวาคม 2552 ทุนจดทะเบียนของบริษัทฯ เท่ากับ 300 ล้านบาท

  - วันที่ 3 สิงหาคม 2553 บริษัทฯได้เพิ่มทุนจดทะเบียนอีก 40 ล้านบาท รวมเป็น 340 ล้านบาท
  จากการเสนอขายใบแสดงสิทธิในการซื้อหุ้นเพิ่มทุนที่โอนสิทธิได้ แก่ผู้ถือหุ้นรายเดิม ในอัตราส่วน
  12 หุ้นเดิม ต่อ 1 ใบแสดงสิทธิฯ จำนวน 25 ล้านหุ้น และเสนอขายหุ้นสามัญเพิ่มทุนจำนวน 15
  ล้านหุ้น ให้แก่บุคคลในวงจำกัด ทำให้การถือครองหุ้นของคณะกรรมการบริษัทฯ ซึ่งเป็นผู้ถือหุ้นเดิม
  ณ วันที่ 4 สิงหาคม 2553 เพิ่มขึ้น ได้แก่ นายยงยุทธ กิตะพาณิชย์ นายวีระยุทธ กิตะพาณิชย์
  นายยงเกียรติ์ กิตะพาณิชย์ และนางสาวนภัสร กิตะพาณิชย์

8.5 SBG กับการพัฒนาอย่างยั่งยืน

คณะกรรมการบริษัทฯ มีความมุ่งมั่นที่จะเป็น “องค์กรธรรมาภิบาล”
ให้ความสำคัญกับการดำเนินธุรกิจเพื่อการเติบโตอย่างยั่งยืน มีความความโปร่งใส เป็นธรรม
มีความรับผิดชอบและรักษาผลประโยขน์ของผู้มีส่วนได้ส่วนเสียและสังคมโดยรวม
และพัฒนาคนให้เป็นคนดี มีคุณธรรม จริยธรรม ส่งเสริมความรู้และคุณภาพชีวิต
พร้อมกับการพัฒนาสภาพแวดล้อมและสิ่งแวดล้อมที่ดีขึ้น ดังนี้

1.  การกำกับดูแลกิจการ

คณะกรรมการบริษัทฯได้นำหลักเศรษฐกิจพอเพียงกับการดำเนินธุรกิจอย่างยั่งยืน
มาใช้เป็นแนวทางในการดำเนินธุรกิจ เพื่อสร้างภูมิคุ้มกันในการดำเนินธุรกิจ
ให้สอดคล้องกับแนวปฏิบัติที่ดีของหลักการกำกับดูแลกิจการของบริษัทฯ
และเพื่อให้เป็นองค์กรธรรมาภิบาลที่แท้จริง บริษัทฯได้ส่งเสริมให้พนักงานทุกระดับทั้งองค์กร
มีความรู้ ความเข้าใจ มีจิตสำนึกในการปฏิบัติหน้าที่ด้วยความรับผิดชอบ ระมัดระวัง
และซื่อสัตย์สุจริต โดยมีการจัดการอบรมหลักสูตร “CG …กับส่วนร่วมเพื่อความยั่งยืน”
อย่างต่อเนื่องติดต่อกันเป็นปีที่ 3

คณะกรรมการบริษัทฯ ได้กำหนดนโยบายหลักการกำกับดูแลกิจการของบริษัทฯ
ผ่านคู่มือ“นโยบายหลักการกำกับดูแลกิจการ” และ คู่มือ
“จริยธรรมธุรกิจและข้อพึงปฏิบัติในการทำงาน” ของบริษัทฯ เพื่อใช้เป็นแนวปฏิบัติแก่กรรมการ
ผู้บริหาร และพนักงาน พร้อมกับเผยแพร่ไว้ในเว็บไซต์ของบริษัทฯ

ในปี 2553 บริษัทฯ ได้เข้าร่วมโครงการสำคัญ ดังนี้

1. บริษัทฯ ได้เข้าร่วมโครงการสำรวจและพัฒนาบริษัทจดทะเบียนด้านการกำกับดูแลกิจการที่ดี
ประจำปี2553 ของตลาดหลักทรัพย์แห่งประเทศไทย ร่วมกับบริษัท ทริส คอร์ปอเรชั่น จำกัด
โดยแสดงเจตนารมย์ตอบรับการเข้าร่วมโครงการ ฯ เป็นบริษัทแรก
เพื่อยกระดับการปฏิบัติของการกำกับดูแลกิจการให้เป็นรูปธรรมยิ่งขึ้น ซึ่งประเด็นจากการสำรวจ
บริษัทฯ ได้นำมาปรับปรุงในคู่มือ”นโยบายการกำกับดูแลกิจการ” และคู่มือ “จริยธรรมธุรกิจฯ”
ของบริษัท และคณะกรรมการบริษัทฯ ได้มีมติอนุมัติคู่มือทั้ง 2 ฉบับ โดยมีผลบังคับใช้ตั้งแต่วันที่ 1
มกราคม 2554

ประเด็นที่มีการปรับปรุง เพิ่มเติม ได้แก่ การเปิดเผยข้อมูลและผู้มีอำนาจในการเปิดเผยข้อมูล
การป้องกันการคอร์รัปชั่น ว่าด้วยการรับและการให้สิ่งของ หรือประโยชน์อื่นใด
การใช้สิทธิทางการเมือง ช่องทางและกระบวนการแจ้งข้อร้องเรียนและข้อเสนอแนะ และวินัย
ไว้ในคู่มือ “จริยธรรมธุรกิจฯ”

2. เข้าร่วมโครงการ การสร้างแนวร่วมปฏิบัติเพื่อต่อต้านการทุจริต (Collective Action
Coalition) ของภาคเอกชนไทย โดยเป็น 1 ใน 27
บริษัทที่เข้าร่วมประกาศเจตนารมณ์ต่อต้านการทุจริต
โดยรัฐบาลและสำนักงานคณะกรรมการนป้องกันและปราบปราการทุจริตแห่งชาติ (ป.ป.ช) ร่วมกับ
สมาคมส่งเสริมสถาบันกรรมการบริษัทไทย หอการค้าไทย หอการค้าต่างชาติ
สมาคมบริษัทจดทะเบียนไทย สมาคมธนาคารไทย และสภาธุรกิจตลาดทุนไทย

จากการดำเนินธุรกิจตามแนวปฏิบัติที่ดีของหลักการกำกับดูแลกิจการของบริษัทฯ ส่งผลให้ในปี 2553
บริษัทฯ ได้รับรางวัลประกาศเกียรติคุณด้านการกำกับดูแลกิจการที่ดี ดังนี้

1.  []รางวัลชนะเลิศองค์กรดีเด่น ด้านการบริหารจัดการความโปร่งใส
    สำหรับองค์กรธุรกิจเอกชน จากการสมัครเข้า ร่วมโครงการ “รางวัลองค์กรโปร่งใส 2553”
    (NACC Integrity Awards) ซึ่งจัดขึ้นเป็นปีแรก
    โดยสำนักงานคณะกรรมการป้องกันและปราบปรามการทุจริตแห่งชาติ

[]2. รางวัลรายงานบรรษัทภิบาลดีเด่น (Top Corporate Governance Report Awards)
จากงาน SET Awards ประจำปี 2553 ซึ่งเป็นรางวัลที่ได้รับติดต่อกันเป็นปีที่ 2

[]

3. ได้รับการประเมินคุณภาพการจัดประชุมผู้ถือหุ้นประจำปี 2553 ในระดับ
“ดีเยี่ยมและสมควรเป็นตัวอย่าง” คะแนนเต็ม 100 คะแนน

4. ได้รับการประเมินผลให้เป็น 1 ใน 70 บริษัทจดทะเบียน ที่ได้รับคะแนนอยู่ในระดับ “ดีเลิศ"
(Excellent CG Scoring) จากรายงานการกำกับดูแลกิจการบริษัทจดทะเบียน ประจำปี 2553
ติดต่อกันเป็นปีที่ 3 โดยมีคะแนนทุกรายหมวด อยู่ในเกณฑ์ “ดีเลิศ”
และเมื่อเปรียบเทียบกับคะแนนสูงสุดและคะแนนเฉลี่ยของบริษัทที่ทำการสำรวจทั้งหมด 480 บริษัท
ทั้งภาพรวมและรายหมวด สูงกว่าคะแนนเฉลี่ยของบริษัทที่ทำการสำรวจทั้งหมด

ในปี 2553 บริษัทฯได้ปฏิบัติตามหลักการกำกับดูแลกิจการ ครอบคลุมเนื้อหา 5 หมวด ได้แก่
หมวดสิทธิของผู้ถือหุ้น หมวดการปฏิบัติต่อผู้ถือหุ้นอย่างเท่าเทียมกัน หมวดบทบาทของผู้มีส่วนได้เสีย
หมวดการเปิดเผยข้อมูลและความโปร่งใส และหมวดความรับผิดชอบของคณะกรรมการ
โดยมีเนื้อหาดังนี้

1.  หมวด สิทธิของผู้ถือหุ้น : บริษัทฯ ได้เปิดโอกาสให้ผู้ถือหุ้น
    มีส่วนในการดูแลกิจการและให้ความเห็นเกี่ยวกับการดำเนินกิจการให้มากขึ้น โดยในปีนี้
    บริษัทฯได้เพิ่มแนวปฏิบัติที่ดีในเรื่อง การเผยแพร่รายงานการประชุมผู้ถือหุ้น
    เพื่อให้ผู้ถือหุ้นได้รับทราบผลของการประชุมและสามารถตรวจสอบความถูกต้องผ่านช่องทางของตลาดหลักทรัพย์ฯ
    และเว็บไซต์ของบริษัทฯ ภายใน 14 วัน นับจากวันประชุม
    อีกทั้งยังคงดำเนินการในด้านสิทธิของผู้ถือหุ้น เพื่อความยั่งยืนในเรื่องต่อไปนี้

-   เปิดโอกาสให้ผู้ถือหุ้นเสนอเรื่องเพื่อบรรจุเป็นวาระการประชุมล่วงหน้า ระหว่างเดือนตุลาคม
    ถึงเดือนธันวาคม 2552 และการส่งคำถามที่เกี่ยวข้องกับวาระการประชุมสามัญผู้ถือหุ้นประจำปี
    2553 ล่วงหน้า ระหว่างวันที่ 19 มีนาคม 2553 ถึงวันที่ 9 เมษายน 2553
    โดยแจ้งให้ผู้ถือหุ้นทราบผ่านระบบข่าวของตลาดหลักทรัพย์แห่งประเทศไทย
    พร้อมทั้งประกาศหลักเกณฑ์ และระบุขั้นตอน ที่ชัดเจนไว้ในเว็บไซต์ของบริษัทฯที่
    www.satpcl.co.th ส่วนของ “ข้อมูลนักลงุทน” ภายใต้หัวข้อ “ประชุมผู้ถือหุ้น”

-   แจ้งวิธีการลงคะแนนและนับคะแนนก่อนการประชุมผู้ถือหุ้น และใช้บัตรลงคะแนนเสียง

-   นำเสนอค่าตอบแทนกรรมการให้ผู้ถือหุ้นพิจารณาอนุมัติเป็นประจำทุกปี
    และนำเสนอนโยบายและหลักเกณฑ์ที่ชัดเจนเกี่ยวกับการกำหนดค่าตอบแทนกรรมการ
    ให้ผู้ถือหุ้นทราบ

-   คณะกรรมการบริษัทฯไม่มีการถือหุ้นรวมกันเกินกว่าร้อยละ 25 ของหุ้นที่ออกแล้วของบริษัทฯ

-   บริษัทฯ ไม่ได้เพิ่มวาระการประชุม หรือเปลี่ยนแปลงข้อมูลสำคัญ
    โดยไม่ได้แจ้งให้ผู้ถือหุ้นทราบล่วงหน้าในการประชุมผู้ถือหุ้นสามัญประจำปี 2553
    อีกทั้งยังเปิดโอกาสให้ผู้ถือหุ้นแสดงความคิดเห็นและซักถามในที่ประชุม
    ซึ่งรายละเอียดได้มีการบันทึกไว้ในรายงานการประชุมผู้ถือหุ้น

2.  หมวด การปฏิบัติต่อผู้ถือหุ้นอย่างเท่าเทียมกัน : บริษัทฯ
    มีนโยบายที่จะปฏิบัติต่อผู้ถือหุ้นอย่างเท่าเทียมกัน ไม่ว่าจะเป็นผู้ถือหุ้นรายใหญ่ ผู้ถือหุ้นรายย่อย
    นักลงทุนสถาบัน หรือผู้ถือหุ้นต่างชาติ เพื่อให้เกิดความเท่าเทียมกันอย่างแท้จริง เช่น
    การจัดประชุมผู้ถือหุ้น
    การกำหนดกระบวนการที่อำนวยความสะดวกให้ผู้ถือหุ้นเข้าประชุมได้โดยไม่ยุ่งยากจนเกินไป
    ผู้ถือหุ้นได้รับการคุ้มครองจากการกระทำที่เป็นการเอาเปรียบ และผู้ถือหุ้นมีอำนาจควบคุม
    เป็นต้น ทั้งนี้ บริษัทฯ ยังคงดำเนินการปฏิบัติต่อผู้ถือหุ้นอย่างเท่าเทียมกัน
    เพื่อความยั่งยืนในเรื่องต่อไปนี้

-   เปิดโอกาสให้ผู้ถือหุ้นเสนอชื่อบุคคลเพื่อพิจารณาแต่งตั้งเป็นกรรมการล่วงหน้า
    ระหว่างเดือนตุลาคม ถึงเดือนธันวาคม 2552
    โดยแจ้งให้ผู้ถือหุ้นทราบผ่านระบบข่าวของตลาดหลักทรัพย์แห่งประเทศไทย
    พร้อมทั้งประกาศหลักเกณฑ์ และระบุขั้นตอน ที่ชัดเจนไว้ในเว็บไซต์ของบริษัทฯที่
    www.satpcl.co.th ส่วนของ “ข้อมูลนักลงุทน” ภายใต้หัวข้อ “ประชุมผู้ถือหุ้น”

-   ให้สิทธิออกเสียงแก่ผู้ถือหุ้น ตามจำนวนหุ้นที่ถือ อย่างเท่าเทียมกัน

-   ไม่มีการทำรายการระหว่างกันกับบริษัทร่วม
    ที่อาจทำให้เกิดความขัดแย้งทางผลประโยชน์อย่างมีนัยสำคัญ

-   บริษัทฯได้แนบหนังสือมอบฉันทะแบบ ข.
    ซึ่งเป็นแบบที่ผู้ถือหุ้นสามารถกำหนดทิศทางการลงคะแนนเสียงได้เองในแต่ละวาระ
    ไปพร้อมกับหนังสือนัดประชุม เพื่อให้ผู้ถือหุ้นที่ไม่สะดวกเข้าร่วมประชุมด้วยตนเอง
    สามารถมอบอำนาจให้กรรมการอิสระหรือบุคคลอื่น เข้าประชุมและออกเสียงลงคะแนนแทน
    พร้อมทั้งเผยแพร่ไว้ในเว็บไซต์ของบริษัทฯ เพื่อให้ผู้ถือหุ้นสามารถดาวน์โหลดได้

-   ในปี 2553 บริษัทฯจัดการประชุมผู้ถือหุ้นทั้งหมด 2 ครั้ง
    ซึ่งเป็นการประชุมสามัญผู้ถือหุ้นประจำปี ในวันที่ 22 เมษายน 2553
    และการประชุมวิสามัญผู้ถือหุ้น ในวันที่ 20 กรกฎาคม 2553
    โดยมีกรรมการเข้าร่วมประชุมครบทั้ง 10 คน และได้มอบให้บริษัท ศูนย์รับฝากหลักทรัพย์
    (ประเทศไทย) จำกัด ซึ่งเป็นนายทะเบียนหุ้นของบริษัทฯ
    ดำเนินการจัดส่งหนังสือเชิญประชุมให้แก่ผู้ถือหุ้นล่วงหน้าเป็นเวลา 21 วัน
    และได้นำหนังสือเชิญประชุมเผยแพร่ไว้ในเว็บไซต์ของบริษัทฯ ทั้งภาษาไทยและภาษาอังกฤษ
    ล่วงหน้าเป็นเวลา 30 วัน เพื่อให้ผู้ถือหุ้นได้ศึกษาข้อมูลก่อนวันประชุม

-   ไม่มีการให้ความช่วยเหลือทางการเงินกับบริษัทที่ไม่ใช่บริษัทย่อย

-   คณะกรรมการบริษัทฯกำหนดข้อห้ามไม่ให้มีการใช้โอกาสหรือข้อมูลที่ได้จากการเป็นกรรมการ
    ผู้บริหาร หรือพนักงาน ในการหาประโยชน์ส่วนตน หรือทำธุรกิจที่แข่งขันกับบริษัทฯ
    หรือธุรกิจที่เกี่ยวเนื่อง
    รวมทั้งไม่ใช้ข้อมูลภายในเพื่อประโยชน์ของตนในการซื้อขายหุ้นของบริษัทฯ
    หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ
    ทั้งนี้กรรมการและผู้บริหารจะต้องมีการรายงานการถือหลักทรัพย์ครั้งแรกและรายงานการเปลี่ยนแปลงการถือหลักทรัพย์
    ตามมาตรา 59 ในพระราชบัญญัติหลักทรัพย์และตลาดหลักทรัพย์ พ.ศ. 2551

-   คณะกรรมการบริษัทฯ กำหนดหลักเกณฑ์ให้กรรมการของบริษัทฯและบริษัทย่อย และผู้บริหาร
    รายงานการมีส่วนได้เสียของตนเองและบุคคลที่มีความเกี่ยวข้อง ตามมาตรา 89/14
    แห่งพระราชบัญญัติหลักทรัพย์และตลาดหลักทรัพย์ พ.ศ. 2551
    และกำหนดให้มีการทบทวนรายงานฯภายในเดือนมกราคม ของทุกปี และ/หรือ
    ทุกครั้งที่มีการเปลี่ยนแปลงข้อมูล โดยให้ส่งรายงานถึงฝ่ายเลขานุการบริษัท ภายใน 7
    วันทำการ ทั้งนี้ ยังได้ขยายผลไปยังพนักงานระดับจัดการของบริษัทฯและบริษัทย่อย
    ตั้งแต่ผู้จัดการแผนกขึ้นไป และพนักงานที่มีส่วนเกี่ยวข้องระดับต่ำกว่าผู้จัดการลงมา
    ซึ่งรองกรรมการผู้อำนวยการในสายงาน เห็นควรให้จัดทำรายงานฯ
    ตามนโยบายที่คณะกรรมการบริษัทฯได้กำหนดไว้ โดยในปี 2553 มีการรายงานทั้งหมด 74
    ราย และมี 1 รายที่มีการทำรายการส่วนได้เสียกับบริษัทฯ ซึ่งเป็นพนักงานระดับหัวหน้างาน
    โดยได้ขึ้นทะเบียน
    และรายงานให้ประธานกรรมการและประธานคณะกรรมการตรวจสอบและธรรมาภิบาล
    ทราบแล้ว

3.  หมวด การคำนึงถึงบทบาทของผู้มีส่วนได้เสีย : บริษัทฯ
    ให้ความสำคัญกับความรับผิดชอบต่อสิ่งแวดล้อมและสังคม รวมถึงผู้มีส่วนได้เสียกลุ่มอื่น ๆ
    และตระหนักถึงบทบาท ความสำคัญของผู้มีส่วนได้เสียทุกกลุ่ม โดยในปี 2553
    บริษัทฯได้เพิ่มแนวปฏิบัติที่ดี โดยการกำหนดนโยบายในเรื่อง ห้ามผู้บริหารและพนักงาน
    นำซอฟแวร์ที่ผิดกฎหมายมาใช้ และห้ามคัดลอกซอฟท์แวร์ลิขสิทธิ์
    การไม่เกี่ยวข้องกับการละเมิดสิทธิมนุษยชน
    แนวปฏิบัติเกี่ยวกับการต่อต้านการทุจริตและห้ามจ่ายสินบนเพื่อผลประโยชน์ทางธุรกิจของบริษัทฯ
    การส่งเสริมให้มีการใช้ทรัพยากรอย่างมีประสิทธิภาพและคุ้มค่า
    กำหนดให้พนักงานต้องเอาใจใส่และปฏิบัติงานด้วยจิตสำนึกถึงความปลอดภัยและคำนึงถึงสิ่งแวดล้อม
    ส่งเสริมให้ผู้มีส่วนได้เสียของบริษัทฯมีส่วนร่วมในการพัฒนาชุมชนและสังคม
    และยังคงยึดถือและพัฒนาการปฏิบัติต่อผู้มีส่วนได้เสียอย่างต่อเนื่อง เช่น

-   กำหนดนโยบายเกี่ยวกับผู้มีส่วนได้เสีย ทั้งผู้ถือหุ้น ลูกค้า คู่ค้า สิ่งแวดล้อม
    และสังคมไว้อย่างชัดเจน ในคู่มือจริยธรรมธุรกิจและข้อพึงปฏิบัติในการทำงาน
    รวมถึงการให้ความสำคัญกับสังคมและกิจกรรมเพื่อสังคมอย่างหลากหลาย

-   เปิดเผยนโยบายและแนวปฏิบัติที่ชัดเจนของผู้มีส่วนได้เสียทุกกลุ่ม เช่น ด้านบุคลากร
    ด้านความปลอดภัย ด้านลูกค้า/ คู่ค้า/ เจ้าหนี้ ด้านสิ่งแวดล้อม ด้านผู้ถือหุ้น เป็นต้น

-   จัดให้มีกองทุนสำรองเลี้ยงชีพสำหรับพนักงาน

-   จัดให้มีช่องทางให้ผู้ถือหุ้น/ ผู้มีส่วนได้เสีย ติดต่อ/ ร้องเรียน ต่อกรรมการอิสระ
    และยังได้กำหนดให้มีช่องทางการรับข้อร้องเรียนด้านธรรมาภิบาลจากพนักงาน
    ผ่านเลขานุการบริษัท
    โดยนำเสนอรายงานด้านธรรมาภิบาลต่อคณกรรมการตรวจสอบและธรรมาภิบาลเป็นรายไตรมาส

4.  หมวด การเปิดเผยข้อมูลและความโปร่งใส : บริษัทฯ
    ให้ความสำคัญในเรื่องการเปิดเผยข้อมูลที่สำคัญของบริษัทอย่างถูกต้อง
    ครบถ้วนภายในระยะเวลาที่เหมาะสม ด้วยความโปร่งใส่ เช่น
    โครงสร้างการถือหุ้นของบริษัทฯ การดำเนินธุรกิจและผลประกอบการทางการเงิน
    การกำกับดูแล นโยบายในการดำเนินธุรกิจ กระบวนการตรวจสอบและควบคุม
    และช่องทางที่หลากหลายในการเปิดเผยข้อมูล โดยในปี 2553
    บริษัทฯได้เพิ่มรายละเอียดการเปิดเผยข้อมูลเกี่ยวกับคณะกรรมการและผู้บริหาร ประกอบด้วย
    ชื่อ ตำแหน่ง วุฒิทางการศึกษา การถือหุ้นในบริษัทฯ ประสบการณ์ทำงาน และรูปภาพ
    และได้มีการปรับปรุงเว็บไซค์ของบริษัทฯ
    โดยการจัดหมวดการเปิดเผยหลักเกณฑ์และแนวปฏิบัติด้านการกำกับดูแลที่ดีตามกฎหมาย
    ระเบียบ ข้อบังคับของตลาดหลักทรัพย์ฯ และสำนักงานคณะกรรมการ ก.ล.ต. ได้แก่
    การเสนอเรื่องเพื่อบรรจุเป็นวาระการประชุมผู้ถือหุ้น
    หลักเกณฑ์การเสนอชื่อบุคคลเพื่อแต่งตั้งเป็นกรรมการ
    และหลักเกณฑ์การส่งคำถามเกี่ยวกับวาระการประชุมผู้ถือหุ้นให้อยู่ภายใต้หมวดเดียวกัน
    และแยกแยะออกจากข่าวประชาสัมพันธ์ เพื่อให้ผู้ถือหุ้นและผู้มีส่วนได้เสีย
    สามาถเข้าถึงข้อมูลได้สะดวก ตลอดจนยังคงดำเนินการเปิดเผยข้อมูลและความโปร่งใส
    เพื่อความยั่งยืนในเรื่องต่อไปนี้

-   จัดส่งรายงานทางการเงินต่อสำนักงานคณะกรรมการกำกับหลักทรัพย์และตลาดหลักทรัพย์/
    ตลาดหลักทรัพย์แห่งประเทศไทย ภายในระยะเวลาที่กำหนด
    และไม่มีรายการที่ผู้สอบบัญชีแสดงความคิดเห็นอย่างมีเงื่อนไข

-   เปิดเผยข้อมูลในรายงานประจำปี และเว็บไซต์ของบริษัทฯ ไว้ค่อนข้างครบถ้วน เช่น
    งบการเงิน นโยบายการกำกับดูแลกิจการและจริยธรรมธุรกิจ นโยบายความรับผิดชอบต่อสังคม
    บทวิเคราะห์จากนักวิเคราะห์สถาบันต่าง ๆ ลักษณะการประกอบธุรกิจ รายงานประจำปี
    แบบแสดงรายการข้อมูลประจำปี การประชุมผู้ถือหุ้น รายชื่อผู้ถือหุ้นรายใหญ่
    ข่าวแจ้งตลาดหลักทรัพย์ฯ และข่าวจากสื่อสิ่งพิมพ์

-   บริษัทฯ อยู่ระหว่างการปรับปรุงเว็บไชค์ของบริษัทฯ
    เพื่อให้นักลงทุนและผู้มีส่วนได้เสียสามารถเข้าถึงข้อมูลบริษัทฯ ผ่าน หน่วยงานนักลงทุนสัมพันธ์
    เพื่อเป็นช่องทางในการติดต่อ สื่อสารข้อมูลอย่างหลากหลาย เช่น
    จัดให้มีการประชุมนักวิเคราะห์และแถลงข่าวผลประกอบการของบริษัทฯ ทุกไตรมาส
    และนำเสนอข้อมูลต่อนักลงทุน (Road Show) ในประเทศและต่างประเทศ เป็นต้น

-   เปิดเผยหลักเกณฑ์การให้ค่าตอบแทนกรรมการและผู้บริหารไว้ในรายงานประจำปี อย่างชัดเจน

-   เปิดเผยข้อมูลเกี่ยวกับการถือหุ้นของกรรมการและผู้บริหารไว้อย่างชัดเจน
    และกำหนดนโยบายให้กรรมการและผู้บริหารต้องรายงานการซื้อ-ขายหุ้นของบริษัทฯ
    ต่อประธานกรรมการ ทราบทุกครั้งโดยผ่านเลขานุการบริษัทฯ

-   เปิดเผยรายละเอียดเกี่ยวกับรายการเกี่ยวโยง
    และรายงานการมีส่วนได้เสียของกรรมการและผู้บริหารเพื่อป้องกันความขัดแย้งทางผลประโยชน์ไว้อย่างชัดเจน
    ดังนี้

    1.  กำหนดให้กรรมการและผู้บริหาร รายงานการมีส่วนได้เสียของตน
        เป็นประจำทุกครั้งที่ทำรายการและมอบให้เลขานุการบริษัทฯ
        ทำการสำรวจรายงานการมีส่วนได้เสียของกรรมการและผู้บริหารเป็นประจำ
        อย่างน้อยปีละ 1 ครั้ง และรายงานให้ประธานกรรมการ
        และประธานคณะกรรมการตรวจสอบฯ รับทราบ

    2.  กำหนดให้ผู้บริหารระดับจัดการ ตั้งแต่ผู้จัดการแผนกขึ้นไป
        รายงานการมีส่วนได้เสียทุกครั้งที่มีการทำรายการ และมอบให้เลขานุการบริษัทฯ
        ทำการสำรวจรายงานการมีส่วนได้เสียของผู้บริหารเป็นประจำ อย่างน้อยปีละ 1 ครั้ง
        และรายงานให้ประธานกรรมการ ประธานคณะกรรมการตรวจสอบฯ
        และรายงานฝ่ายบริหาร ผ่านกรรมการผู้อำนวยการ ทราบ

-   ไม่มีประวัติการถูกสั่งให้แก้ไขงบการเงินจากตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์ฯ

-   เปิดเผยข้อมูลเกี่ยวกับกรรมการ และผู้บริหาร ไว้ในเว็บไซต์ของบริษัทฯ

-   การปฏิบัติงานในปีที่ผ่านมาของคณะกรรมการชุดย่อย สามารถอ้างอิงไปแหล่งข้อมูลอื่น ดังนี้

   คณะกรรมการบริหาร เป็นคณะอนุกรรมการซึ่งได้รับมอบหมายจากคณะกรรมการบริษัทฯ มี

บทบาทหน้าที่ ในการช่วยกลั่นกรองงานด้านนโยบาย การอนุมัติโครงการลงทุน
และติดตามการดำเนินงานของบริษัทฯ ตามที่ได้รับมอบหมาย ซึ่งคณะกรรมการบริหารประกอบด้วย
กรรมการจำนวน 4 คน มีกรรมการอิสระ เป็นประธานในที่ประชุมฯ
มีวาระการดำรงตำแหน่งคราวละ 3 ปี ตามวาระการดำรงตำแหน่งการเป็นกรรมการบริษัท
ซึ่งรายละเอียดเกี่ยวกับคณะกรรมการบริหาร รวมถึงบทบาทหน้าที่ ตามที่ระบุในหัวข้อการจัดการ
หน้า 37

  การประชุมคณะกรรมการบริหาร

ในปี 2553 คณะกรรมการบริหารมีการประชุมทั้งหมด 17 ครั้ง
เพื่อพิจารณาอนุมัติและกลั่นกรองเรื่องต่าง ๆ ตามที่ได้รับมอบหมายจากคณะกรรมการบริษัทฯ
โดยมีรายละเอียดการเข้าร่วมประชุมของคณะกรรมการบริหาร ดังนี้

  ---------------------------- ------------------------------------------
  ชื่อกรรมการ                    การเข้าร่วมประชุม

  นายสบสันติ์ เกตุสุวรรณ            17/17

  นายยงยุทธ กิตะพาณิชย์            17/17

  นายวีระยุทธ กิตะพาณิชย์           17/17

  นายสุระศักดิ์ เคารพธรรม          17/17
  ---------------------------- ------------------------------------------

   คณะกรรมการตรวจสอบและธรรมาภิบาล

  - รายงานคณะกรรมการตรวจสอบและธรรมาภิบาลในรายงานประจำปี 2553

-   คณะกรรมการสรรหาและค่าตอบแทนฯ

  – รายงานคณะกรรมการสรรหาและค่าตอบแทนฯในรายงานประจำปี 2553

  • คุณภาพของรายงานทางการเงิน

  รายละเอียดตามหัวข้อ
  รายงานความรับผิดชอบของคณะกรรมการต่อรายงานทางการเงินในรายงานประจำปี 2553

  • ความสัมพันธ์กับผู้ลงทุน

ผู้บริหารระดับสูงของบริษัทฯ ให้ความสำคัญต่องานนักลงทุนสัมพันธ์เป็นอย่างมาก
โดยมีส่วนร่วมในการพบปะ ให้ข้อมูล และแลกเปลี่ยนความคิดเห็นกับผู้ถือหุ้น นักลงทุน นักวิเคราะห์
และนักข่าว อย่างสม่ำเสมอ โดยบริษัทฯ มีแผนกนักลงทุนสัมพันธ์ (Investor Relations)
ขึ้นนับตั้งแต่ เข้าจดทะเบียนในตลาดหลักทรัพย์แห่งประเทศไทย เพื่อให้ผู้ถือหุ้น นักลงทุน
นักวิเคราะห์ นักข่าว และผู้สนใจทั่วไป สามารถเข้าถึงข้อมูลบริษัทฯที่มีความถูกต้อง ครบถ้วน
โปร่งใส และทันต่อเหตุการณ์ ได้อย่างเท่าเทียมกัน
โดยเฉพาะข้อมูลสำคัญที่จะมีผลกระทบต่อราคาหลักทรัพย์ของบริษัทฯ และสามารถนำข้อมูลเหล่านั้น
ไปประกอบการตัดสินใจการลงทุนอย่างมีประสิทธิภาพ อันจะส่งผลต่อมูลค่าที่แท้จริงของบริษัทฯในที่สุด

บริษัทฯ ได้มีการเปิดเผยข้อมูลสารสนเทศและข่าวสารต่างๆตามแนวทางและกฎเกณฑ์ที่สำนักงาน
กำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทยกำหนด ผ่านช่องทางต่างๆ
อย่างหลากหลาย เช่น การใช้ช่องทางการสื่อสารและการเผยแพร่ข้อมูลต่าง ๆ
ของตลาดหลักทรัพย์แห่งประเทศไทย การเปิดโอกาสให้นักลงทุน หรือนักวิเคราะห์
เข้าเยี่ยมชมกิจการของบริษัทฯ (Site Visit) หรือพูดคุยกับผู้บริหารของบริษัทฯ (Company
Visit) การเปิดโอกาสให้นักข่าวจากทั้งสำนักข่าวไทยและต่างประเทศ เข้าพบและสัมภาษณ์
การออกเอกสารข่าวผลประกอบการ (Earning Release) ของบริษัทฯ
ให้แก่สาธารณชนอย่างสม่ำเสมอ การจัดประชุมร่วมกับนักวิเคราะห์
เพื่อติดตามการผลดำเนินงานของบริษัทฯ และแนวโน้มของอุตสาหกรรมทุกไตรมาส
การมีช่องทางการสื่อสารให้นักลงทุนสามารถสอบถามข้อมูลบริษัทฯ ผ่าน IR Contact
ได้ทั้งทางโทรศัพท์ และจดหมายอิเลคทรอนิคส์ รวมถึงการเผยแพร่ข้อมูลข่าวสารผ่าน Company
Website (www.satpcl.co.th) ซึ่งมีการปรับปรุงข้อมูลส่วนของ IR อย่างสม่ำเสมอ
ทั้งในส่วนของงบการเงิน รายงานประจำปี แบบ 56-1 เอกสารประกอบการนำเสนอข้อมูลบริษัทฯ
บทวิเคราะห์หลักทรัพย์ และอื่นๆ

ทั้งนี้ ในปี 2553 ที่ผ่านมา บริษัทฯมีกิจกรรมในการนำเสนอข้อมูลทั้งทางตรงและทางอ้อม ดังนี้

1.  การนำเสนอข้อมูลต่อนักลงทุน (Road Show) ภายในประเทศ 1 ครั้ง
    ซึ่งผ่านรายการเคเบิลทีวี จัดโดย รายการ Money Channel และต่างประเทศอีก 2 ครั้ง
    จัดโดย บริษัทหลักทรัพย์ทิสโก้ จำกัด และ บริษัทหลักทรัพย์ ซิตี้คอร์ป (ประเทศไทย) จำกัด

  2. การประชุมนักวิเคราะห์ (Analyst Meeting) จำนวน 4 ครั้ง

  3. การเข้าเยี่ยมชมกิจการของบริษัท (Site Visit) หรือพูดคุยกับผู้บริหารของบริษัทฯ
  (Company Visit) ของนักวิเคราะห์ และ นักลงทุนสถาบันทั้งในประเทศและจากต่างประเทศ
  จำนวน 35 ครั้ง และการรับสายผ่าน Conference Call จำนวน 5 ครั้ง

  4. การนำเสนอข้อมูลในงานบริษัทจดทะเบียนพบผู้ลงทุนของตลาดหลักทรัพย์แห่งประเทศไทย
  (Opportunity Day) จำนวน 4 ครั้ง

  5. การออกเอกสารข่าวผลประกอบการ (Earning Release) จำนวน 4 ครั้ง

  6. การเผยแพร่ข่าว (Press Releases) ในกรณีที่บริษัทมีกิจกรรมการลงทุน
  หรือกิจกรรมทางธุรกิจที่สำคัญ

  7. การให้ข้อมูล และตอบข้อซักถามของนักลงทุน และสื่อมวลชนที่ติดต่อทางจดหมายอิเลคทรอนิคส์
  ที่ ir@somboon.co.th และ ทางโทรศัพท์ 0-2728-8596 อย่างสม่ำเสมอ

5.  หมวด ความรับผิดชอบของคณะกรรมการ : บริษัทฯ ให้ความสำคัญในการแสดงบทบาทหน้าที่
    และความรับผิดชอบของคณะกรรมการ เพื่อดูแลรักษาผลประโยชน์ของผู้ถือหุ้น
    และผู้มีส่วนได้เสีย เช่น การกำหนดกลยุทธในการดำเนินธุรกิจ
    การพิจารณาตรวจสอบการดำเนินงาน ดูแลให้การดำเนินธุรกิจเป็นไปอย่างโปร่งใส
    อย่างไรก็ตาม บริษัทฯ ยังคงดำเนินการปฏิบัติเพื่อสร้างยั่งยืนในเรื่องต่อไปนี้

-   คณะกรรมการบริษัทฯประกอบด้วยบุคคลที่มีความรู้ ความสามารถ
    โดยบริษัทฯได้จัดให้มีจำนวนกรรมการที่เหมาะสมกับขนาดของกิจการบริษัทฯ
    ในปัจจุบันมีกรรมการทั้งหมด 10 คน ซึ่งเป็นกรรมการที่เป็นผู้บริหารจำนวน 3 คน
    กรรมการที่ไม่ได้เป็นผู้บริหาร 7 คน ในจำนวนนี้เป็นกรรมการตัวแทน 1 คน กรรมการอิสระ
    5 คน โดยมีวาระการดำรงตำแหน่งคราวละ 3 ปี และไม่จำกัดจำนวนวาระการดำรงตำแหน่ง

-   คณะกรรมการบริษัทฯ ได้ปรับปรุงนโยบายการกำกับดูแลกิจการและจริยธรรมธุรกิจฯ
    เพื่อให้สอดคล้องกับแนวปฏิบัติที่ดีของ “เข็มทิศธุรกิจ” ไว้เป็นลายลักษณ์อักษร
    และถือปฏิบัติตั้งแต่วันที่ 1 มกราคม 2554 ดังนี้

-   กำหนดนโยบายเกี่ยวกับจำนวนบริษัทที่กรรมการแต่ละคนจะไปดำรงตำแหน่งกรรมการได้
    แต่ไม่ได้กำหนดจำนวนวาระการดำรงตำแหน่ง โดยกรรมการบริษัทฯ ทั้ง 10 คน
    ดำรงตำแหน่งกรรมการบริษัทจดทะเบียนไม่เกิน 5 บริษัท เป็นไปตามหลักการกำกับดูแลกิจการ

  1. กำหนดให้กรรมการผู้อำนวยการ
  สามารถไปดำรงตำแหน่งกรรมการที่บริษัทอื่นได้โดยต้องรายงานให้คณะกรรมการบริษัทฯ ทราบ

  2. คณะกรรมการฯ ให้ความสำคัญในการแจ้งข้อร้องเรียน และข้อเสนอแนะ
  โดยเปิดโอกาสให้พนักงานและผู้ส่วนได้เสียมีช่องทางการร้องเรียน การแสดงความเห็น
  เพื่อนำไปสู่การปรับปรุงระบบบริหารจัดการ สำหรับ การแจ้งเบาะแสการกระทำผิดกฎหมาย
  ให้ร้องเรียนผ่านอีเมล์ของกรรมการอิสระ โดยตรง
  หรือส่งจดหมายร้องเรียนผ่านเลขานุการบริษัทฯ

  3. คณะกรรมการบริษัทฯ ถือว่า คู่มือ “จริยธรรมฯ” เป็นวินัยอย่างหนึ่ง ซึ่งกรรมการ ผู้บริหาร
  และพนักงานทุกคนต้องปฏิบัติตามอย่างเคร่งครัด การฝ่าฝืนไม่ปฏิบัติตาม ถือเป็นการทำผิดวินัย
  ตามระเบียบว่าด้วยการบริหารงานบุคคล

  4. คณะกรรมการบริษัทฯ
  ได้กำหนดนโยบายเกี่ยวกับความขัดแย้งของผลประโยชน์ไว้ในคู่มือจริยธรรมฯ
  เพื่อป้องกันการใช้โอกาสแสวงหาผลประโยชน์ส่วนตน

  -
  ไม่มีประวัติการกระทำผิดกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์/
  ตลาดหลักทรัพย์แห่งประเทศไทย

  - กำหนดให้ประธานกรรมการเป็นบุคคลคนละคนกับกรรมการผู้อำนวยการ โดยมีบทบาท อำนาจ
  และหน้าที่ที่แบ่งแยกออกจากกันอย่างชัดเจน และแต่งตั้งกรรมการอิสระเป็นประธานกรรมการ
  ประธานคณะกรรมการบริหาร และประธานคณะกรรมการชุดย่อยต่าง ๆ

  - จัดให้มีการประชุมระหว่างกรรมการที่ไม่เป็นผู้บริหาร โดยไม่มีฝ่ายจัดการ เพื่อความ

  อิสระในการแสดงความเห็นเพื่อพัฒนาการบริหารจัดการของฝ่ายบริหาร

  - คณะกรรมการบริษัทฯได้มีส่วนร่วมกับฝ่ายบริหาร ในการกำหนดวิสัยทัศน์ ภารกิจ กลยุทธ์
  เป้าหมาย แผนธุรกิจ และงบประมาณของบริษัทฯ
  โดยจัดให้มีการแสดงความคิดเห็นอย่างเป็นอิสระเพื่อร่วมกันกำหนดทิศทางองค์กร
  ในการสัมมนาเชิงปฏิบัติการระหว่างคณะกรรมการบริษัทฯและผู้บริหารระดับสูง ในวันที่ 23-24
  กันยายน 2553 ณ โรงแรมฮอลิเดย์ อินน์ พัทยา

  - คณะกรรมการบริษัทฯจัดให้มีระบบการควบคุมภายในที่ครอบคลุมทั้งด้านการเงิน การปฏิบัติงาน
  การดำเนินการให้เป็นไปตามกฎหมาย ข้อบังคับ และระเบียบที่เกี่ยวข้อง
  รวมทั้งจัดให้มีการบริหารความเสี่ยงที่เหมาะสมเพียงพอ
  ตลอดจนจัดให้มีกลไกลการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลทรัพย์สิน
  มีแผนกตรวจสอบภายใน
  ซึ่งเป็นหน่วยงานอิสระที่รายงานตรงต่อคณะกรรมการตรวจสอบและธรรมาภิบาล
  และจัดทำรายงานคณะกรรมการตรวจสอบฯได้อย่างมีคุณภาพ
  ประกอบด้วยข้อมูลสำคัญอย่างครบถ้วน และมีการกำหนดนโยบายบริหารความเสี่ยง
  ไว้อย่างชัดเจน

-   ด้านบริหารความเสี่ยง : คณะกรรมการบริษัทฯ
    ดูแลให้บริษัทฯมีระบบบริหารความเสี่ยงที่เพียงพอ
    และการติดตามการบริหารความเสี่ยงอย่างสม่ำเสมอ
    จึงได้จัดตั้งคณะกรรมการบริหารความเสี่ยง(Enterprise Risk Management
    Committee) เพื่อพิจารณาการบริหารความเสี่ยงในทุกด้านให้มีความเหมาะสม
    และมอบหมายให้ ติดตาม ดูแล วิเคราะห์การบริหารความเสี่ยงในระดับปฏิบัติแต่ละฝ่ายงาน
    ผ่าน Risk Champion และให้รายงานผลการบริหารความเสี่ยง ต่อคณะกรรมการบริษัทฯ
    ทราบทุก

  ไตรมาส

-   ด้านการกำกับดูแลกิจการ : คณะกรรมการบริษัทฯ และคณะกรรมการตรวจสอบฯ
    ได้จัดตั้งคณะทำงานการกำกับดูแลกิจการ (CG Committee) โดยมอบให้เลขานุการบริษัทฯ
    ทำหน้าที่ประธานคณะทำงานเพื่อติดตามงานด้านการกำกับดูแลกิจการ
    โดยรายงานคณะกรรมการบริษัทฯ ผ่านคณะกรรมการตรวจสอบฯ ทราบทุกไตรมาส

  - แต่งตั้งให้มีเลขานุการบริษัท ตั้งแต่ปี 2549
  เพื่อทำหน้าที่รับผิดชอบเกี่ยวกับการประชุมคณะกรรมการบริษัทฯและการประชุมผู้ถือหุ้น
  การจัดเตรียมระเบียบวาระการประชุม จัดทำหนังสือเชิญประชุมและรายงานการประชุม
  จัดทำเอกสารเกี่ยวกับการประชุม รวมทั้ง จัดเก็บเอกสารที่สำคัญของกรรมการและผู้บริหาร เช่น
  ทะเบียนกรรมการ รายงานการมีส่วนได้เสีย
  พร้อมทั้งดูแลและให้คำแนะนำต่อคณะกรรมการบริษัทฯ ในเรื่องกฎหมายและข้อบังคับต่าง ๆ
  เพื่อให้การปฏิบัติของคณะกรรมการเป็นไปตามกฎระเบียบ ข้อบังคับ
  ที่สำนักงานคณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
  และกฎหมายที่เกี่ยวข้องได้กำหนดไว้

  - คณะกรรมการบริษัทฯได้มีการแต่งตั้งคณะกรรมการชุดย่อย ได้แก่ คณะกรรมการบริหาร
  คณะกรรมการตรวจสอบและธรรมาภิบาล
  คณะกรรมการสรรหาและค่าตอบแทนกรรมการและผู้บริหาร และคณะกรรมการบริหารความเสี่ยง
  โดยได้มีการกำหนดอำนาจหน้าที่ไว้อย่างชัดเจน

-   การประชุมคณะกรรมการ :
    คณะกรรมการบริษัทฯมีการกำหนดการประชุมคณะกรรมการบริษัทฯเป็นการล่วงหน้าทั้งปี
    และจะประชุมกันมากกว่า 6 ครั้งในแต่ละปี รวมทั้งมีการประชุมกรณีพิเศษตามความจำเป็น
    ในการประชุมแต่ละครั้งมีการกำหนดวาระการประชุมที่ชัดเจน
    ทั้งวาระเพื่อทราบและวาระเพื่อพิจารณา มีเอกสารประกอบการประชุมที่ครบถ้วน เพียงพอ
    และจัดส่งให้กับคณะกรรมการล่วงหน้าอย่างน้อย 7 วัน
    เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
    ในการประชุมกรรมการทุกคนสามารถอภิปรายและแสดงความเห็นได้อย่างเปิดเผย
    โดยมีประธานกรรมการเป็นผู้ประมวลความเห็นและข้อสรุปที่ได้จากที่ประชุม
    บันทึกการประชุมจัดทำเป็นลายลักษณ์อักษรโดยเลขานุการคณะกรรมการบริษัทฯ
    และหลังจากที่ผ่านการรับรองจากที่ประชุมจะถูกจัดเก็บไว้ที่ตู้เอกสาร ชั้น 2 อาคาร 11
    สำนักงานใหญ่ สำหรับกรรมการและผู้ที่เกี่ยวข้องตรวจสอบได้ โดยในปี 2553
    บริษัทฯจัดให้มีการประชุมคณะกรรมการบริษัทฯ ทั้งหมด 11 ครั้ง คณะกรรมการบริหาร 17
    ครั้ง คณะกรรมการตรวจสอบและธรรมาภิบาล 5 ครั้ง
    และคณะกรรมการสรรหาและค่าตอบแทน 3 ครั้ง
    โดยมีรายละเอียดการเข้าร่วมประชุมของกรรมการแต่ละท่าน ดังนี้

+----------------+-----------------+-------+-------+-------+--------+
| ชื่อ-นามสกุล      | ตำแหน่ง          | การเ  |       |       |        |
|                |                 | ข้าร่วม |       |       |        |
|                |                 | ประชุม |       |       |        |
|                |                 | / การ |       |       |        |
|                |                 | ประชุม |       |       |        |
|                |                 | ทั้งหมด |       |       |        |
|                |                 | (ครั้ง) |       |       |        |
+----------------+-----------------+-------+-------+-------+--------+
|                |                 | คณะกร | คณ    | คณะ   | คณะก   |
|                |                 | รมการ | ะกรรม | กรรมก | รรมการ |
|                |                 |       |       | ารตรว |        |
|                |                 | บริษัทฯ | การ   | จสอบฯ | สรรหา  |
|                |                 |       | บริหาร |       | และค่าต |
|                |                 |       |       |       | อบแทนฯ |
+----------------+-----------------+-------+-------+-------+--------+
| 1.  นายสรรเสริญ | กรรมการอิสระ/    | 11/   | -     | -     | -      |
|     วงศ์ชะอุ่ม    | ประธานกรรมการ   | 11    |       |       |        |
+----------------+-----------------+-------+-------+-------+--------+
| 2.  นายยงยุทธ   | รอ              | 11/   | 17/   | -     | -      |
|     กิตะพาณิชย์   | งประธานกรรมการ/ | 11    | 17    |       |        |
|                | กรรมการบริหาร    |       |       |       |        |
+----------------+-----------------+-------+-------+-------+--------+
| 3.  นายปัญจะ    | กรรมการอิสระ/    | 11/   | -     | 5/ 5  | 3/ 3   |
|     เสนาดิสัย    | ประธานคณะก      | 11    |       |       |        |
|                | รรมการตรวจสอบฯ/ |       |       |       |        |
|                | กรรมการสร       |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+
| 4.  นายสบสันติ์   | กรรมการอิสระ/    | 9/ 11 | 15/   | -     | -      |
|     เกตุสุวรรณ   | ประธาน          |       | 17    |       |        |
|                | คณะกรรมการบริหาร |       |       |       |        |
+----------------+-----------------+-------+-------+-------+--------+
| 5.  นายอัจฉรินทร์ | กรรมการอิสระ/    | 11/   | -     | 5/ 5  | -      |
|     สารสาส     | กรรมการตรวจสอบฯ | 11    |       |       |        |
+----------------+-----------------+-------+-------+-------+--------+
| 6.  นายไพฑูรย์   | กรรมการอิสระ/    | 11/   | -     | 5/ 5  | 3/ 3   |
|     ทวีผล       | กรรมการตรวจสอบฯ | 11    |       |       |        |
|                |                 |       |       |       |        |
|                | / ประ           |       |       |       |        |
|                | ธานคณะกรรมการสร |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+
| 7.  นายวีระยุทธ  | กรรมการ/        | 11/   | 17/   | -     | -      |
|     กิตะพาณิชย์   | กรรมการบริหาร    | 11    | 17    |       |        |
+----------------+-----------------+-------+-------+-------+--------+
| 8.  นายยงเกียรติ์ | กรรมการ         | 11/   | -     | -     | -      |
|     กิตะพาณิชย์   |                 | 11    |       |       |        |
+----------------+-----------------+-------+-------+-------+--------+
| 9.  นางสาวนภัสร | กรรมการ         | 11/   | -     | -     | -      |
|     กิตะพาณิชย์   |                 | 11    |       |       |        |
+----------------+-----------------+-------+-------+-------+--------+
| 10. นายสุระศักดิ์  | กรรมการ/        | 11/   | 16/   | -     | 3/ 3   |
|     เคารพธรรม  | กรรมการบริหาร/   | 11    | 17    |       |        |
|                | กรรมการสร       |       |       |       |        |
|                | รหาและค่าตอบแทนฯ |       |       |       |        |
+----------------+-----------------+-------+-------+-------+--------+

-   การประเมินตนเองของคณะกรรมการ :
    คณะกรรมการบริษัทฯได้มีการประเมินผลการปฏิบัติงานของตนเองแบบทั้งคณะ อย่างน้อยปีละ 1
    ครั้ง เพื่อทบทวนว่าได้มีการกำกับดูแลให้มีการกำหนด และ/ หรือ ดำเนินการต่าง
    ๆได้อย่างเพียงพอ และใช้เป็นข้อมูลสนับสนุนฝ่ายบริหารนำไปปรับปรุง/ พัฒนา
    การบริหารจัดการให้มีประสิทธิภาพมากยิ่งขึ้น
    โดยใช้แบบฟอร์มที่บริษัทฯปรับปรุงจากตัวอย่างแบบประเมินตนเองของคณะกรรมการของตลาดหลักทรัพย์แห่งประเทศไทย
    ตามความเหมาะสมและสอดคล้องกับลักษณะเฉพาะของคณะกรรมการบริษัทฯ
    โดยได้แจ้งผลประเมินฯให้ที่ประชุมคณะกรรมการบริษัทฯ และวิเคราะห์ผลการประเมิน
    เพื่อนำไปสู่การดำเนินการของฝ่ายบริหาร

-   การประเมินผลการปฏิบัติหน้าที่ของกรรมการผู้อำนวยการ : คณะกรรมการบริษัทฯ
    กำหนดให้มีการประเมินผลการปฏิบัติงานของกรรมการผู้อำนวยการเป็นประจำทุกปี
    โดยใช้เป้าหมายและหลักเกณฑ์ในการประเมินที่เชื่อมโยงกับความสำเร็จของแผนยุทธศาสตร์
    เพื่อพิจารณากำหนดค่าตอบแทน และเงินรางวัลจูงใจที่เหมาะสม

-   การพัฒนากรรมการและผู้บริหาร

-   การปฐมนิเทศกรรมการใหม่

คณะกรรมการบริษัทฯ กำหนดให้มีการปฐมนิเทศกรรมการใหม่ทุกคน
เพื่อสร้างความรู้ความเข้าใจในธุรกิจ และการดำเนินการด้านต่าง ๆ ของบริษัทฯ
เพื่อเตรียมความพร้อมในการปฏิบัติหน้าที่ของกรรมการ
ขณะเดียวกันก็มีนโยบายที่จะเสริมสร้างความรู้และมุมมองใหม่ๆ
ให้กับกรรมการทุกคนทั้งในแง่การกำกับดูแลกิจการ ภาวะอุตสาหกรรม ธุรกิจเทคโนโลยี
และนวัตกรรมใหม่ ๆ
เพื่อช่วยสนับสนุนการปฏิบัติหน้าที่อย่างมีประสิทธิภาพของกรรมการให้สามารถเข้ารับตำแหน่งได้เร็วที่สุด
โดยมีเลขานุการบริษัทฯ เป็นผู้ประสานงานในเรื่องต่าง ๆ ดังนี้

1.  เรื่องที่ควรทราบ : โครงสร้างธุรกิจ และโครงสร้างกรรมการ ขอบเขตอำนาจหน้าที่
    กฎหมายที่ควรทราบ

2.  ความรู้ทั่วไปของธุรกิจ แนวทางการดำเนินงาน และเยี่ยมชมกระบวนการผลิต

3.  จัดให้มีการพบปะหารือกับประธานกรรมการ กรรมการผู้อำนวยการ
    เพื่อสอบถามข้อมูลเชิงลึกเกี่ยวกับการดำเนินธุรกิจของบริษัทฯ

นอกจากนี้ บริษัทฯ ได้สนับสนุนให้กรรมการบริษัทฯ
และผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัทฯ โดยเลขานุการบริษัทฯ
จะเป็นผู้ประสานงานกับกรรมการเพื่อเข้าอบรมหลักสูตรกรรมการของสถาบันกรรมการบริษัทไทย
ได้แก่ Directors Certification Program (DCP) Directors Accreditation
Program (DAP) Audit Committee Program (ACP) ทั้งนี้
เพื่อนำความรู้และประสบการณ์มาพัฒนาองค์กรต่อไป

-   การพัฒนาความรู้

คณะกรรมการบริษัทฯส่งเสริม สนับสนุน ให้กรรมการ ผู้บริหาร และเลขานุการบริษัท
เข้ารับการอบรมสัมมนาจากหลักสูตรต่าง ๆ ที่จัดขึ้นโดยสมาคมส่งเสริมสถาบันกรรมการบริษัทไทย
ตลาดหลักทรัพย์แห่งประเทศไทย สำนักงานคณะกรรมการ ก.ล.ต. หรือองค์กรอิสระต่าง ๆ
เพื่อเสริมสร้างความรู้ ปรับปรุงการปฏิบัติงาน
และเป็นประโยชน์ต่อการปฏิบัติหน้าที่ให้มีประสิทธิภาพมากยิ่งขึ้น

ทั้งนี้ ในปี 2553 คณะกรรมการบริษัทฯ ได้จัดสัมมนาเพื่อส่งเสริมความรู้ โดยร่วมกับสถาบันไทยพัฒน์
จัดอบรมหลักสูตร “CSR …. กับ ยุทธศาสตร์การสร้างองค์กรอย่างยั่งยืน” เมื่อวันที่ 20 กรกฎาคม
2553 แก่คณะกรรมการและผู้บริหารของบริษัทฯ เพื่อนำไปสู่การจัดทำกลยุทธ์องค์กร
ให้เกิดประสิทธิผล

-   การจัดทำแผนสืบทอดตำแหน่งงานของกรรมการผู้อำนวยการและรองกรรมการผู้อำนวยการ
    เพื่อมั่นใจได้ว่าบริษัทฯ มีผู้บริหารที่มีความรู้ ความสามารถเพียงพอต่อการปฏิบัติหน้าที่ ดังนี้

1.  คณะกรรมการบริษัทฯ กำหนดให้มีแผนพัฒนาศักยภาพผู้บริหาร
    เพื่อจัดทำแผนสืบทอดตำแหน่งงานประกอบด้วย กรรมการผู้อำนวยการ
    และรองกรรมการผู้อำนวยการทุกสายงาน

2.  คณะกรรมการสรรหาและค่าตอบแทนฯ พิจารณากำหนดความรู้ ความสามารถ (Competency)
    ประสบการณ์ของแต่ละตำแหน่งงาน เพื่อคัดเลือกผู้บริหารที่มีคุณสมบัติสอดคล้องตามที่กำหนด
    สามารถสืบทอดงานของแต่ละตำแหน่งงานได้

3.  กรรมการผู้อำนวยการ ประเมินการปฏิบัติงานและความรู้
    ความสามารถของผู้บริหารที่มีคุณสมบัติสอดคล้อง เทียบกับระดับ Competency ที่ต้องการ
    เพื่อจัดทำแผนการพัฒนารายบุคคลในการลด Competency Gap

4.  มอบหมายให้คณะกรรมการบริหารงานบุคคล (Executive HR) ทำหน้าที่ดูแลติดตามการอบรม
    และพัฒนาความรู้ ความสามารถของผู้สืบทอดตำแหน่งรองกรรมการผู้อำนวยการ

5.  กรรมการผู้อำนวยการ จัดให้มีการหมุนเวียนหน้าที่
    ความรับผิดชอบของผู้บริหารที่มีคุณสมบัติสอดคล้อง
    และมอบหมายให้ผู้บริหารระดับรองกรรมการผู้อำนวยการ เข้าร่วมประชุมคณะกรรมการบริหาร
    เพื่อให้มีความเข้าใจ ประสบการณ์ และความพร้อมในการบริหารองค์กรต่อไปในอนาคต

6.  กรรมการผู้อำนวยการ รายงานผลการปฏิบัติงาน
    และผลการพัฒนาตามแผนพัฒนารายบุคคลของผู้บริหารที่มีคุณสมบัติสอดคล้อง
    ต่อคณะกรรมการสรรหาและค่าตอบแทนปีละ 2 ครั้ง

7.  คณะกรรมการสรรหาและค่าตอบแทน
    ทบทวนและสรุปผลการจัดทำแผนการสืบทอดตำแหน่งงานของกรรมการผู้อำนวยการ
    และรองกรรมการผู้อำนวยการ เป็นประจำ และรายงานคณะกรรมการบริษัทฯ ทราบ ปีละ 2
    ครั้ง

-   การสรรหากรรมการและผู้บริหาร : เพื่อให้สอดคล้องกับนโยบายการกำกับดูแลกิจการ
    คณะกรรมการบริษัทฯจึงได้กำหนดนโยบาย หลักเกณฑ์
    วิธีการสรรหากรรมการและผู้บริหารระดับสูงของบริษัทฯ
    โดยมอบหมายให้คณะกรรมการสรรหาและค่าตอบแทน
    เป็นผู้สรรหาบุคคลที่มีความเหมาะสมเข้ารับการคัดเลือก
    โดยบุคคลที่เหมาะสมจะถูกคัดเลือกโดยคณะกรรมการสรรหาฯ
    ซึ่งจะเป็นผู้กำหนดหลักเกณฑ์และวิธีการในการสรรหาคัดเลือก
    ทั้งนี้ขึ้นอยู่กับความเหมาะสมของสถานการณ์ของบริษัทฯในช่วงเวลานั้น

2. การดำเนินธุรกิจด้วยความเป็นธรรม

คณะกรรมการบริษัทฯ กำหนดให้มีการปฎิบัติต่อคู่ค้า
อย่างเสมอภาคและเป็นธรรมตั้งอยู่บนพื้นฐานของการได้รับผลตอบแทนที่เป็นธรรมทั้งสองฝ่ายและเพื่อให้เกิดความเป็นธรรมในการดำเนินธุรกิจ
โดยไม่เห็นแก่ผลประโยชน์อื่นที่ได้มาจากการดำเนินงานที่ไม่ถูกต้องตามพื้นฐานของการดำเนินธุรกิจที่ดี
มีธรรมมาภิบาล นั้นจึงมอบให้ฝ่ายบริหาร ดำเนินการดังนี้

1.  จัดให้มีการประชุม ผู้ขาย
    เพื่อประกาศถึงนโยบายในการดำเนินงานด้านจัดหาและจัดซื้อแก่คู่ค้าเป็นประจำอย่างต่อเนื่อง
    เพื่อให้ผู้ขายของบริษัทฯ ได้มีช่องทางในการรับทราบนโยบาย ข่าวสาร
    การดำเนินงานด้านจัดหาและจัดซื้ออย่างเท่าเทียมและเป็นธรรม
    และเป็นโอกาสในการทำความเข้าใจ ในวิธีการดำเนินงานและดำเนินธุรกิจร่วมกัน
    ตามนโยบายของบริษัท ในแต่ละปี อีกทั้งยังได้เปิดช่องทางการร้องเรียนให้กับผู้ขาย ของบริษัท
    ในกรณีไม่ได้รับความเป็นธรรมในการดำเนินธุรกิจกับบริษัท
    หรือได้รับการข่มขู่หรือเรียกรับสินบนจากเจ้าหน้าที่ของบริษัทฯ เช่นช่องทาง Website
    ของกรรมการอิสระโดยตรง

2.  การปฎิบัติตามเงื่อนไขต่างๆ ที่ตกลงกันไว้กับผู้ขาย หรือเจ้าหนี้อย่างเคร่งครัด
    เป็นธรรมตามข้อตกลงต่างๆ ที่ได้ให้พันธะสัญญาไว้ในการดำเนินธุรกิจร่วมกัน

3.  ส่งเสริมการดำเนินงานด้านความรับผิดชอบต่อสังคมของผู้ขาย
    และเปิดโอกาสให้ผู้ขายได้เข้ามามีส่วนร่วมในการดำเนินกิจกรรมเพื่อสังคมของบริษัทอย่างต่อเนื่อง
    ทั้งทางตรงและทางอ้อม อาทิเช่นการร่วมกันพัฒนาซ่อมแซมปรับปรุงสถานที่ศึกษาในพื้นที่ ต่างๆ
    ที่มีความต้องการความช่วยเหลือ หรือการพัฒนาปรับปรุง ก่อสร้าง ที่อยู่อาศัยแก่ผู้ยากไร้
    ที่ต้องการความช่วยเหลือเป็นต้น โดยที่ผู้ขายหรือคู่ค้า
    สามารถเข้าร่วมโครงการได้ทั้งทางตรงด้วยอาสาแรงงาน
    หรือทางอ้อมด้วยการสนับสนุนทุนทรัพย์หรือสิ่งของได้ตามความสามารถของผู้ขาย

4.  กำหนดให้พนักงานห้ามรับสิ่งของ หรือการให้สิ่งของใด ๆ
    เพื่อประโยชน์อื่นใดจากบุคคลที่มีหน้าที่หรือธุรกิจที่เกี่ยวข้องกับองค์กร ไม่ว่าจะเป็นผู้ขาย
    ผู้รับจ้างช่วง ผู้รับเหมา โดยกำหนดเป็นแนวปฎิบัติอย่างชัดเจน
    เพื่อไม่ให้เกิดปัญหาความไม่โปร่งใสไม่เป็นธรรมในการค้า ระหว่างผู้ขายเกิดขึ้น
    และเป็นการป้องกันไม่ให้เกิดปัญหาทุจริต
    และความไม่เป็นธรรมในการดำเนินธุรกิจอย่างชัดเจน
    เพื่อไม่ให้เกิดปัญหาความไม่โปร่งใสไม่เป็นธรรมในการค้า ระหว่างผู้ขายเกิดขึ้น
    และเป็นการป้องกันไม่ให้เกิดปัญหาทุจริต และความไม่เป็นธรรมในการดำเนินธุรกิจ

3. สิทธิมนุษยชนและการปฏิบัติต่อแรงงานอย่างเป็นธรรม้

การเคารพสิทธิมนุษยชน เป็นรากฐานของการดูแลและพัฒนาบุคคลากร
อันมีส่วนสำคัญในการสร้างมูลค่าเพิ่มและเพิ่มผลผลิต บริษัทฯตระหนักดีว่า
พนักงานเป็นทรัพยากรที่มีค่ายิ่งขององค์กร จึงให้ความสำคัญกับการปรับปรุงสภาพแวดล้อมการทำงาน
ส่งเสริมคุณภาพชีวิตที่ดีของพนักงานในองค์กร
เปิดโอกาสให้พนักงานมีส่วนร่วมในการแสดงความคิดเห็น และโอกาสในการเรียนรู้และพัฒนา
เพื่อเลื่อนตำแหน่ง ความก้าวหน้าต่อไปอย่างยั่งยืน
บริษัทฯให้ความสำคัญอย่างยิ่งต่อเรื่องการสื่อสารผ่านหลายช่องทางอย่างสม่ำเสมอและครอบคลุมทุกพื้นที่ในองค์กรทั้งจากระดับบนลงล่างและจากระดับล่างสู่ระดับบน
พร้อมทั้งมีกิจกรรมที่หลากหลายและเอื้อต่อการเปิดโอกาสให้พนักงานเข้ามามีส่วนร่วม
เพื่อสร้างความสัมพันธ์ ความสามัคคี
และสัมผัสได้ถึงความปรารถนาดีที่องค์กรมีต่อพนักงานดุจคนในครอบครัวเดียวกัน
ทั้งนี้บริษัทฯได้มุ่งมั่นที่จะดูแลพนักงาน ดังนี้ เมื่อมีโอกาสที่เหมาะสม

3.1 การดูแลด้านผลตอบแทนและสวัสดิการ นอกเหนือจากสวัสดิการพื้นฐานตามกฏหมายแล้ว บริษัทฯ
มุ่งมั่นที่จะจ่ายผลตอบแทนและจัดสวัสดิการตามความเหมาะสมและควรแก่กรณี
โดยการเทียบเคียงกับตลาดอย่างสม่ำเสมอ และในปี 2553 บริษัทฯ
ได้ปรับเพื่มเงินสมทบกองทุนสำรองเลี้ยงชีพเพิ่มขึ้นร้อยละ 1-2 ตามอายุงาน
เพื่อรณรงค์ให้พนักงานรู้จักออม โดยพนักงานสามารถเลือกอัตราการออมได้ตามอายุงาน
และบริษัทฯจะสมทบให้ในอัตราเดียวกับพนักงาน

3.2 การพัฒนาบุคลากร บริษัทฯ มีนโยบายพัฒนาบุคลากร ด้วยการสร้างความพึงพอใจ
ทั้งในด้านผลตอบแทนและบรรยากาศในการทำงาน
โดยพัฒนาขีดความสามารถตามความต้องการของแต่ละหน่วยงาน
เพื่อสร้างความสามารถในการแข่งขันขององค์กร ในด้านคุณภาพผลิตภัณฑ์ ต้นทุนที่แข่งขันได้
การส่งมอบตรงเวลา ความรู้เชิงวิศวกรรมการผลิต และการจัดการ
เพื่อตอบสนองความพึงพอใจของลูกค้าและผู้มีส่วนได้เสียขององค์กร (Q C D E M)

1.  พัฒนายกระดับศักยภาพให้สอดคล้องกับกลยุทธ์ขององค์กร

มุ่งเน้นการพัฒนาบุคลากรให้สอดคล้องกับกลยุทธ์ โดยกระจายทั่วถึงทุกระดับตำแหน่ง
ตลอดจนเห็นความสำคัญในตำแหน่งเชิงกลยุทธ์ที่สามารถเป็นพลังขับเคลื่อนเพื่อตอบสนองกลยุทธ์ขององค์กรทั้งในระยะสั้นและระยะยาว
โดยใช้แนวคิดในการสร้าง SBG’s DNA ภายใต้ Slogan:
“ทำงานด้วยการสร้างคุณค่าอย่างมีความสุข สนุกกับการพัฒนาอย่างต่อเนื่อง”
ด้วยการสร้างสรรค์คุณภาพงานเพื่อตอบสนองความพึงพอใจและความคาดหวังของลูกค้า
จากการทำงานด้วยแนวคิด 1. Smile @ Change 2. Best Quality 3. Growth by Team
Learning ให้บรรลุเป้าหมาย สามารถแข่งขันได้ในอนาคต
และในส่วนของตำแหน่งผู้บังคับบัญชาที่ต้องเน้นการพัฒนาในการสร้างภาวะผู้นำ การบริหารงาน
การวางแผน การมอบหมายงาน และการติดตามงาน รวมถึง
การสร้างบรรยากาศในการทำงานที่เอื้อต่อความคิดเชิงนวัตกรรม
เพื่อให้ตอบสนองตามแผนที่เชื่อมโยงกลยุทธ์ขององค์กร ให้บรรลุเป้าหมายขององค์กรในด้าน Q C D
E M

2.  การพัฒนาความพร้อมด้านการบริหารและภาวะผู้นำ

มุ่งเน้นการยกระดับการพัฒนาภาวะผู้นำผู้บริหารทุกระดับ รวมถึง
การมอบหมายงานการกระจายอำนาจ เพื่อความรวดเร็วในการจัดการเชิงกลยุทธ์
และมีความคิดในเชิงริเริ่มสร้างสรรค์
อีกทั้งมีการเตรียมพัฒนาศักยภาพผู้บริหารทั้งในระดับสูงและระดับกลางให้มีความพร้อมในการรับสภาวะการเปลี่ยนแปลง
(Change) อันอาจจะเกิดขึ้นด้วยปัจจัยภายในและภายนอก

นอกจากนี้ สำหรับผู้บริหารระดับสูงและระดับกลาง (ผู้จัดการ ผู้จัดการทั่วไป
และรองกรรมการผู้อำนวยการ) ยังได้รับ การจัดทำแผนสืบทอดตำแหน่งงาน (Succession
Plan) ด้วยการประเมินภายใต้ระบบการบริหารผลการปฏิบัติงาน Performance Management
System (PMS) เพี่อค้นหาผู้บริหารที่เป็นดาวเด่น (Talent People)
และเข้าสู่โปรแกรมการพัฒนาระดับบริหาร (Management Development Program)
ซึ่งในโปรแกรมนี้ผู้บริหารจะได้รับการพัฒนาทั้งความรู้ด้านการบริหาร
การศึกษาดูงานทั้งในและต่างประเทศ ตลอดจนการได้รับการสอนแนะ (Coaching)
จากผู้บริหารที่เป็น Role Model ภายใต้โครงการ Mentoring Program
ซึ่งคุณสมบัติของผู้สืบทอดตำแหน่งงาน ต้องได้รับผลการประเมินของระบบ Succession Plan
อยู่ใน Succession Frame work ที่ 1-3 จาก 9 Frame work

3.  การพัฒนาบุคลากรภายใต้การบริหารจัดการความรู้ (Knowledge Management)

เพื่อนำไปสู่การเป็นองค์กรแห่งการเรียนรู้ (Learning Organization)
ก่อให้เกิดการแลกเปลี่ยน/ การถ่ายโอนความรู้ ภายในองค์กร
และการจัดเก็บองค์ความรู้ในระบบการผลิตขององค์กร
โดยมุ่งเน้นกระบวนการที่ส่งผลกระทบต่อคุณภาพของผลิตภัณฑ์และความปลอดภัยของผลิตภัณฑ์ต่อผู้ใช้งาน
(Key Process and Safety Process) โดยเฉพาะผลิตภัณฑ์หลัก (Product Champion)
ขององค์กร โดยการสร้างกิจกรรมในด้านต่าง ๆ คือ

  (1) จัดทำโครงสร้างการบริหารความรู้ และรวบรวม คัดแยก จัดเก็บ
  และถ่ายทอดองค์ความรู้ภายใต้กิจกรรมการจัดการความรู้ (Knowledge Management)

  (2) พัฒนาและส่งเสริมการเรียนรู้ โดยผ่านช่องทางห้องสมุด และ KM Website

  (3) พัฒนากระบวนการเรียนรู้
  ภายใต้การเรียนรู้ร่วมกันเป็นทีมจากพนักงานในสายงานอาชีพเดียวกัน (Team Based
  Learning)
  โดยเน้นสร้างองค์ความรู้และถ่ายโอนความรู้สู่ผู้ปฏิบัติซึ่งได้ออกแบบให้เกิดทั้งในแบบทีมการเรียนรู้ในสายอาชีพเดียวกัน
  และทีมการเรียนรู้ข้ามสายงาน (Cross Functional Team)

  (4) ดำเนินการประเมินตนเองในแนวทาง Knowledge Management Assessment
  เพื่อนำกระบวนการจัดการความรู้เข้าสู่การเป็นส่วนหนึ่งในกลยุทธ์องค์การ

4.  กระบวนการกำหนดเส้นทางในการพัฒนาบุคลากร

การกำหนดความต้องการในการฝึกอบรม (Training Needs) ในการพัฒนาบุคลากร
โดยให้สอดคล้องกับทิศทางกลยุทธ์ขององค์กร และ
ความสามารถที่กำหนดไว้เป็นมาตรฐานในแต่ละอาชีพ (Occupation Standard)
ซึ่งความต้องการดังกล่าว
จะถูกนำมาวิเคราะห์และจัดทำเป็นแผนการพัฒนาบุคลากรตามความสามารถรายบุคคล
(Individual Development Plan: IDP)
โดยแบ่งระดับความสามารถตามระดับความรับผิดชอบหรือตำแหน่งงาน
ให้สอดคล้องกับระดับความสามารถ (Competency Model) ขององค์กร

นอกจากนี้ บริษัทฯ ยังเน้นการพัฒนาพนักงานภายใต้ระบบการฝึกสอนหน้างาน (On the Job
Training) เพื่อเป็นการพัฒนาศักยภาพด้านภาวะผู้นำของผู้บังคับบัญชาระดับต้น
และเน้นให้พนักงานมีความรู้ทักษะ และความสามารถแบบมืออาชีพ
เพื่อความพร้อมในการตอบสนองลูกค้าในด้าน QCD โดยพนักงานทุกระดับจะได้รับการพัฒนา
จากขั้นความสามารถในระดับการเรียนรู้
สู่ขั้นที่มีความรู้และทักษะเหมาะสมในการใช้งานในแต่ละอาชีพ
และสุดท้ายจะได้รับการพัฒนาจนมีความเป็นผู้มีศักยภาพ
มีประสบการณ์เพียงพอต่อการเลื่อนระดับที่สูงขึ้น

โดยในทุกปี
กำหนดให้มีการสอบวัดระดับความรู้และการประเมินระดับความสามารถตามแบบจำลองระดับความสามารถ
(Competency Model)
เพื่อหาช่องว่างในการพัฒนาความสามารถของพนักงานทุกระดับซึ่งเป็นกระบวนการที่ถูกพัฒนาอย่างเป็นระบบและอย่างต่อเนื่องเพื่อการเจริญเติบโตอย่างมั่นคงและยั่งยืนขององค์การต่อไป

4. ความรับผิดชอบต่อผู้บริโภค

คณะกรรมการบริษัทฯ มีนโยบายที่จะตอบสนองความพึงพอใจของลูกค้า
เพื่อนำไปสู่ความสำเร็จของธุรกิจของบริษัทด้วยการปฏิบัติตามเงื่อนไขต่าง ๆ ที่ได้ตกลงไว้กับลูกค้า
อย่างเคร่งครัด เป็นธรรม และมีระบบ
มีกระบวนการที่ให้ลูกค้าร้องเรียนเกี่ยวกับคุณภาพความปลอดภัยของสินค้าและบริการ
และการรับประกันสินค้าภายในเวลาที่เหมาะสม

ในรอบปี 2553 บริษัทฯ ไม่มีข้อร้องเรียนที่เป็นสาระสำคัญอันเกิดจากการใช้ผลิตภัณฑ์ของบริษัทฯ
หรือการละเมิดพระราชบัญญัติความรับผิดต่อความเสียหายที่เกิดขึ้นจากสินค้าที่ไม่ปลอดภัย (Product
Liability Law) แต่อย่างใด อีกทั้งยังให้ข้อมูลข่าวสารที่ถูกต้อง เพียงพอ แก่ลูกค้า
เพื่อก่อให้เกิดประโยชน็ต่อการบริหารจัดการทั้งผู้ผลิตและผู้บริโภค

บริษัทฯ ยังให้ความสำคัญในการพัฒนาผลิตภัณฑ์และกระบวนการผลิต
โดยจัดตั้งศูนย์ทดสอบเพื่อพัฒนาผลิตภัณฑ์และกระบวนการผลิตที่สำนักงานใหญ่จังหวัดสมุทรปราการ
โดยสามารถทดสอบผลิตภัณฑ์เบรค เพลาขับ คอยล์สปริง แหนบ เหล็กกันโคลง
และชิ้นส่วนเครื่องจักรกลการเกษตร
โดยทดสอบตั้งแต่การเลือกวัตถุดิบที่จะนำมาใช้ให้เหมาะสมกับผลิตภัณฑ์ในแต่ละประเภท
การทดสอบระหว่างกระบวนการผลิตในทุกขั้นตอนเพื่อหาพารามิเตอร์การผลิตที่ดีที่สุด
และทดสอบผลิตภัณฑ์สำเร็จรูป โดยทดสอบอุปกรณ์จากการจำลองสภาวะเสมือนการใช้งานจริง
และทำการทดสอบในช่วงเวลาที่กำหนด ทั้งหมดนี้
เพื่อให้มั่นใจว่าผลิตภัณฑ์ที่ทำการออกแบบและพัฒนานั้นมีคุณภาพที่ดี
และสามารถตอบสนองต่อความต้องการในการใช้งานของลูกค้าได้

5. การดำเนินงานด้านสิ่งแวดล้อม

คณะกรรมการบริษัทฯ มีนโยบายที่จะดำเนินธุรกิจบนฟื้นฐานด้านสิ่งแวดล้อม
โดยมุ่งมั่นจะปฏิบัติตามกฏหมาย กฏระเบียบ มาตรฐาน และข้อกำหนดต่าง ๆ
ที่เกี่ยวข้องกับสิ่งแวดล้อมอย่างเคร่งครัด
และพร้อมที่จะดำเนินการพัฒนากระบวนการจัดการด้านสิ่งแวดล้อมภายในองค์กรอย่างจริงจังและปรับปรุงอย่างต่อเนื่อง
เพื่อให้มีการใช้ทรัพยากรอย่างคุ้มค่ามากที่สุด
และเกิดของเสียจากกิจกรรมขององค์กรที่อาจส่งผลกระทบต่อสิ่งแวดล้อมน้อยที่สุด
บริษัทฯจึงจัดให้มีกิจกรรมที่เกี่ยวข้องกับสิ่งแวดล้อม
รวมถึงการตรวจวัดคุณภาพด้านสิ่งแวดล้อมในพื้นที่ปฏิบัติงาน
การตรวจวัดคุณภาพสิ่งแวดล้อมเพื่อเฝ้าระวังผลกระทบด้านสิ่งแวดล้อมให้กับชุมชนรอบข้างอย่างต่อเนื่อง
เช่น โครงยกเลิกการใช้กล่องโฟมภายในบริษัทในกลุ่มสมบูรณ์ การตรวจวัดคุณภาพอากาศ
คุณภาพน้ำทิ้ง เป็นต้น นอกจากนั้นบริษัทฯ
จัดให้มีการวิจัยและการพัฒนาปรับปรุงกระบวนการผลิตอย่างต่อเนื่อง
เพื่อลดผลกระทบด้านสิ่งแวดล้อม
การลดกากของเสียที่เกิดจากกระบวนการผลิตโดยการนำเทคโนโลยีที่เหมาะสมกับพื้นที่และแหล่งกำเนิดมลพิษ
มาปรับใช้ภายในองค์กร เช่น ระบบดักจับฝุ่น ระบบบำบัดน้ำเสีย
และการนำวัสดุที่ไม่ใช้แล้วกลับมาใช้ซ้ำ การดำเนินการดังกล่าว
มีกระบวนการควบคุมตรวจสอบประสิทธิภาพอย่างต่อเนื่อง

ในรอบปี 2553 บริษัทฯ ได้ดำเนินการด้านสิ่งแวดล้อม โดยสามารถยกเลิก (1)
การนำโฟมจากภายนอกเข้ามาภายในบริษัทฯ ร้อยละ 100 (2)
ลดปริมาณกากอุตสาหกรรมโดยรวมของบริษัทฯได้ร้อยละ 16.2 (3)
ลดปริมาณการใช้พลังงานไฟฟ้าโดยรวมลง 243,600 KWh หรือคิดเป็นปริมาณ CO₂e ได้ประมาณ
130.8 Ton Co₂e เป็นต้น

เพื่อให้การดำเนินงานด้านสิ่งแวดล้อมเป็นไปอย่างต่อเนื่อง และสะท้อนความยั่งยืนของธุรกิจ ได้นั้น
จึงได้วิเคราะห์ผลกระทบด้านสิ่งแวดล้อมจากกระบวนการผลิต
รวบรวมประเด็นปัญหาด้านสิ่งแวดล้อมที่สำคัญที่เกิดจากกระบวนการผลิต มาทำการแก้ไขและป้องกัน
โดยการจัดทำเป็นโครงการ หรือจัดทำเป็นคู่มือควบคุมการทำงานไว้อย่างชัดเจน และมั่นใจได้ว่า
นโยบายด้านสิ่งแวดล้อมนำไปสู่การปฏิบัติอย่างจริงจัง
ฝ่ายบริหารจึงได้กำหนดให้มีการตรวจประเมินพื้นที่ปฏิบัติงาน (Management Shop Floor)
เป็นประจำทุกเดือน
เพื่อให้คำแนะนำในปรับปรุงการปฏิบัติงานและสร้างความมั่นใจว่าการปฏิบัติงานในทุกกระบวนการถูกควบคุมและป้องกัน
ภายใต้คู่มือการปฏิบัติงาน นอกจากนี้บริษัทฯ ยังมีนโยบายในการจัดทำโครงการลดการใช้พลังงาน
โดยมีวัตถุประสงค์ในการลดการใช้พลังงาน โดยหาแหล่งพลังงานทดแทนอื่น
โดยกำลังศึกษารายละเอียดการทำโครงการที่จอดรถพลังงานแสงอาทิตย์ (Solar Car park)

6. การร่วมพัฒนาชุมชนและสังคม

คณะกรรมการบริษัทฯ ตระหนักว่า การพัฒนาองค์กรให้เจริญเติบโตและสร้างความยั่งยืนต่อไปได้นั้น
บริษัทฯ ต้องมีบทบาทในการสนับสนุนการพัฒนาประเทศ
โดยส่งเสริมให้ชุมชนและสังคมมีความเป็นอยู่ที่ดีขึ้นอย่างโดยบริษัทฯ
มุ่งเน้นเพื่อส่งเสริมการพัฒนาคนให้เป็นคนดี มีคุณธรรม จริยธรรม และมีคุณภาพชีวิตที่ดีขึ้น ดังนี้

6.1 การพัฒนาและช่วยเหลือสังคม

  คณะกรรมการบริษัทฯ มุ่งมั่นที่จะสนับสนุนให้พนักงานเป็นคนดี ขององค์กรและสังคม
  โดยการเดินตามรอยเท้าพ่อ โดยใช้เวลาว่างการในการช่วยเหลือ และพัฒนาชุมชมและสังคมรอบ
  ๆ บริษัท ซึ่งได้ร่วมมือกับหน่วยงานในท้องถิ่นทั้งพื้นที่บางนาและระยอง
  ในการพัฒนาชุมชมและสังคมโดยรอบให้มีความเป็นอยู่ที่ดีขึ้น

  บริษัทฯ ได้ร่วมมือกับองค์กรปกครองส่วนท้องถิ่นเพื่อดำเนินโครงการ ”บ้านเทิดไท้องค์ราชัน”
  ในการซ่อมแซมปรับปรุงที่อยู่อาศัยของผู้ด้อยโอกาสในชุมชน จำนวนทั้งสิ้น 4 หลัง
  จัดกิจกรรมบำเพ็ญประโยชน์พัฒนาโรงเรียนในชุมชนอีก 3 แห่ง โดยร่วมมือกับโรงเรียน
  และคู่ค้าทางธุรกิจ นอกจากนี้ยังมีการจัดกิจกรรมมอบความสุขให้กับเด็ก ๆ ณ
  สถานสงเคราะห์บ้านเด็กอ่อนรังสิต

6.2 การสนับสนุนการศึกษาและพัฒนาสุขลักษณะให้กับเยาวชน

[]บริษัทฯ ได้จัดสรรทุนการศึกษาและสนับสนุนกิจกรรมของเยาวชน ดังนี้

1. “ทุนการศึกษาเพื่อลูกพ่อ” เป็นการมอบทุนการศึกษาให้กับบุตร-ธิดาของพนักงาน
รวมทั้งเด็กนักเรียนในชุมชนที่เรียนดี แต่ขาดแคลนทุนทรัพย์ โดยบริษัทฯ
ให้การสนับสนุนทุนการศึกษาต่อเนื่องเป็นประจำทุกปีมากกว่า 13 ปี ซึ่งในปี 2553
มีจำนวนทุนทั้งสิ้นกว่า 85 ทุน รวมเป็นเงินทั้งสิ้นกว่า 457,000 บาท

2. มอบของขวัญวันเด็กให้กับโรงเรียนและหน่วยงานที่จัดกิจกรรมวันเด็ก
โดยจัดเป็นชุดของขวัญสำหรับมอบให้เด็ก ๆ กว่า 300 ชุด

3. โครงการ “สานสัมพันธ์ SBG เพื่อลูกรัก”
เพื่อส่งเสริมการเรียนรู้นอกห้องเรียนในช่วงปิดภาคเรียนให้กับบุตร ธิดาของพนักงาน ปีละ 2 ครั้ง
ซึ่งในปีนี้ได้พาลูกของพนักงานไปที่โครงการพระดาบส เพื่อเรียนรู้การปลูกผักไฮโดรโฟนิกส์
การผลิตพลังงานทดแทน และทัศนศึกษาหาความรู้ในสวนวชิรเบญจทัต พิพิธภัณฑ์ผีเสื้อ

  6.3 การส่งเสริมประเพณีท้องถิ่นและพัฒนาบ้านเกิด บริษัทฯ
  ให้ความสำคัญกับการดำรงอยู่ร่วมกับสังคมรอบข้าง โดยการมีส่วนร่วมในการพัฒนาชุมชน สังคม
  ส่งเสริมประเพณีและวัฒนธรรมท้องถิ่นอย่างต่อเนื่อง ด้วยการสนับสนุนการจัดประเพณีรับบัว
  ประเพณีการไหว้ศาลเจ้าพ่อคงเพชร
  สืบสานประเพณีสงกรานต์โดยการจัดกิจกรรมเพื่อให้พนักงานได้ตระหนักถึงความสำคัญของประเพณีไทย
  นอกจากนั้นยังมีโครงการทุนรักบ้านเกิด
  เพื่อส่งเสริมให้พนักงานมีจิตสำนึกรักบ้านเกิดและมีส่วนร่วมพัฒนาชุมชนบ้านเกิด โดยในปีนี้บริษัทฯ
  ได้ดำเนินโครงการพัฒนาโรงเรียนวัดดอนโพธิ์ศรี จ.ชัยนาท
  จากการนำเสนอของพนักงานที่อาศัยในจ.ชัยนาท

6.4 การส่งเสริมสุขภาพที่ดีของคนในชุมชน

  บริษัทฯ ให้ความสำคัญกับสุขภาพของคนในชุมชนรอบข้างบริษัทฯ โดยในปี 2553
  บริษัทฯได้ร่วมกับองค์การบริหารส่วนตำบล จัดกิจกรรมตรวจสุขภาพผู้สูงอายุในชุมชน
  พร้อมมอบชุดอุปกรณ์การแพทย์ ได้แก่ ชุดตรวจหู ตา คอ จมูก เครื่องวัดความดัน
  ชุดตรวจเบาหวาน และปรอทวัดไข้แบบดิจิดตอล
  ให้กับหน่วยงานและโรงพยาบาลในชุมชนเพื่อใช้ประโยชน์ต่อไป

7. การวิจัยและพัฒนาจากการดำเนินความรับผิดชอบต่อสังคม

เพื่อพัฒนาความยั่งยืนให้กับองค์กรในการพัฒนาคุณภาพผลิตภัณฑ์
และเพิ่มประสิทธิภาพในกระบวนการผลิตอย่างต่อเนื่องเพื่อเพิ่มขีดความสามารถในการแข่งขัน
โดยมีต้นทุนที่แข่งขันได้ บริษัทฯ จึงได้ลงทุนสร้างศูนย์ทดสอบ และพัฒนาผลิตภัณฑ์
โดยมีฝ่ายพัฒนากระบวนการผลิตและฝ่ายพัฒนาผลิตภัณฑ์ เป็นหน่วยงานรับผิดชอบโดยตรง
นอกจากการพัฒนาคุณภาพผลิตภัณฑ์ แล้ว บริษัทฯ ได้พัฒนาทักษะความรู้ ความเข้าใจ
ของบุคลากรควบคู่ไปด้วยกัน
โดยมีผู้เชี่ยวชาญชาวต่างชาติที่มีประสบการณ์ในการออกแบบและพัฒนาผลิตภัณฑ์
เข้ามาร่วมฝึกสอนบุคลากรของบริษัทฯ

ในปี 2553 บริษัทฯ อยู่ระหว่างดำเนินการวิจัยและพัฒนาเพื่อการออกแบบผลิตภัณฑ์บานเบรก
และผลิตภัณฑ์เพลาข้าง เพื่อรองรับการเปลี่ยนแปลงของเทคโนโลยีการผลิตรถยนต์ในอนาคต
เพื่อตอบสนองความต้องการของลูกค้าในอนาคต และได้ดำเนินการจดสิทธิบัตรเป็นที่เรียบร้อยแล้ว

8. การมีส่วนร่วมพนักงาน ผ่านโครงการ“๙๘,๔๘๐ ความดี SBG ตามรอยเท้าพ่อ”

[]คณะกรรมการบริษัทฯ มีนโยบายที่จะมุ่งเน้นการพัฒนาคนให้เป็นคนดี มีคุณธรรม
จริยะธรรมและมีคุณภาพชีวิตที่ดีขึ้น จึงได้ส่งเสริมการมีส่วนร่วมของพนักงาน ผ่านโครงการ”๙๘,๔๘๐
ความดี” ซึ่งเป็นโครงการทำความดีตามรอยเท้าพ่อ
เพื่อส่งเสริมให้พนักงานเป็นคนดีและใช้เวลาว่างในการช่วยเหลือสังคม โดยเป็นโครงการต่อเนื่อง
4 ปี (ปี 2551-2554)
เพื่อถวายเป็นพระราชกุศลในวาระมหามงคลที่พระบาทสมเด็จพระเจ้าอยู่หัวจะทรงมีพระชนมายุครบ
84 พรรษาในปี 2554 และสมเด็จพระบรมราชินีนาถจะทรงมีพระชนมายุครบ 80 พรรษาในปี 2555
โดยมีจำนวนความดีที่ดำเนินการถึงปี 2553 รวมจำนวน77,760ความดี ผ่านช่องทางต่างๆ ดังนี้

-   []ช่องทางที่ 1 การบำเพ็ญประโยชน์เพื่อสังคมและสิ่งแวดล้อม

-   ช่องทางที่ 2 การทำบุญเพื่อพระพุทธศาสนา

-   ช่องทางที่ 3 การบริจาคเงิน

-   ช่องทางที่ 4 การบริจาคสิ่งของ

-   ช่องทางที่ 5 การปฏิบัติตนเป็นคนดี

-   ช่องทางที่ 6 การทำความดีด้วยตนเอง (ไม่ใช่กิจกรรมที่บริษัทจัดขึ้น)

ช่องทางที่ 1 การบำเพ็ญประโยชน์เพื่อสังคมและสิ่งแวดล้อม

[]บริษัทฯ ได้จัดกิจกรรมบำเพ็ญประโยชน์โดยการมีส่วนร่วมของพนักงานในการพัฒนาชุมชน
ซึ่งร่วมมือกับหน่วยงานราชการและองค์กรปกครองส่วนท้องถิ่นหลายโครงการ เช่น

-   การปลูกป่า "พลิกฟื้นผืนป่า ด้วยพระบารมี" โดยการร่วมปลูกต้นไม้ ณ
    ศูนย์ศึกษาธรรมชาติกองทัพบกเฉลิมพระเกียรติ 72 พรรษามหาราชินี สถานตากอากาศบางปู

-   โครงการ ”บ้านเทิดไท้องค์ราชัน”
    เพื่อซ่อมแซมปรับปรุงที่อยู่อาศัยของผู้ด้อยโอกาสในชุมชนให้มีสภาพความเป็นอยู่ที่ดีขึ้น

-   กิจกรรมบำเพ็ญประโยชน์โรงเรียนในชุมชน ด้วยการการทาสีอาคารเรียน ซ่อมแซมห้องน้ำ
    ปรับปรุงและซ่อมแซมสนามเด็กเล่น ปรับปรุงห้องพยาบาล

-   []โครงการ "๑ ขวดน้ำใจ พี่ให้น้อง" สถานสงเคราะห์บ้านเด็กอ่อนรังสิต
    โดยให้พนักงานทุกคนในบริษัท ร่วมกันทำบุญด้วยการหยอดเหรียญใส่ขวดน้ำที่ไม่ได้ใช้แล้ว
    เพื่อรวบรวมและนำเงินที่ได้ไปจัดกิจกรรมเล่นเกมและมอบของขวัญวันคริสมาสต์ให้กับน้อง ๆ

ช่องทางที่ 2 การทำบุญเพื่อพระศาสนา

เพื่อส่งเสริมพระพุทธศาสนา ขัดเกลาจิตใจและสนับสนุนให้พนักงานได้ปฏิบัติตนเป็นคนดี
บริษัทจึงได้จัดให้มีการทำบุญตักบาตรข้าวสารอาหารแห้ง ในโอกาสสำคัญต่าง ๆ ทางพระพุทธศาสนา
เช่น วันเข้าพรรษา
รวมทั้งพนักงานยังได้เป็นเจ้าภาพร่วมในการทอดกฐินสามัคคีประจำปีของวัดในชุมชนอีกด้วย

[]ช่องทางที่ 3 การบริจาคเงิน บริษัทฯ ส่งเสริมให้พนักงานรู้จักการทำบุญด้วยการ
ร่วมบริจาคเงินตามกำลังศรัทธาในกิจกรรมต่าง ๆ ซึ่งเป็นส่วนหนึ่งของการทำความดีเพื่อสังคม
โดยยอดเงินบริจาคในปี 2553 จากผู้บริหาร พนักงานในองค์กร พันธมิตรทางการค้า ผู้ถือหุ้น
และการสมทบทุนจากบริษัท รวมทุกกิจกรรมแล้วมียอดเงินมากกว่า 900,000 บาท

[]

ช่องทางที่ 4 การบริจาคสิ่งของ บริษัทฯ เป็นสื่อกลางในการเปิดรับบริจาคสิ่งของ เสื้อผ้ามือสอง
หนังสือมือสอง รวมทั้งสิ่งของเครื่องใช้ต่าง ๆ ที่จำเป็นสำหรับผู้ที่ขาดแคลนในสถานที่ต่าง ๆ
นับเป็นอีกหนึ่งช่องทางการทำความดี เช่น บริจาคฟิล์มเอ็กซ์เรย์ เพื่อนำไปทำเสื้อเกราะกันกระสุน
บริจาคขยะรีไซเคิล เพื่อเป็นการช่วยลดภาวะโลกร้อน

[]

[]่องทางที่ 5 การปฏิบัติตนเป็นคนดี
การจัดกิจกรรมเพื่อขัดเกลาจิตใจและสนับสนุนให้พนักงานปฏิบัติตนเป็นคนดี ผ่านกิจกรรมต่าง ๆ เช่น
โครงการงดเหล้าเข้าพรรษา การรับบริจาคโลหิตจากผู้บริหาร พนักงานของบริษัทฯ
และประชาชนในชุมชนข้างเคียง โดยร่วมกับหน่วยรับบริจาคโลหิต สภากาชาดไทย
จัดกิจกรรมการรับบริจาคโลหิตเป็นประจำทุกปี ปีละ 4 ครั้ง (3 เดือน/ 1 ครั้ง) โดยในปี 2553
รวมทั้ง 4 ครั้งมียอดรวมผู้บริจาคกว่า 400 คน

ช่องทางที่ 6 การทำความดีด้วยตนเอง การทำความดีเป็นสิ่งที่สามารถทำได้ทุกที่ทุกเวลา
และสามารถทำได้ด้วยตัวเอง ซึ่งบริษัทฯ
ได้พยายามปลูกฝังและรณรงค์ให้พนักงานทำความดีเมื่อมีโอกาส ไม่ว่าจะเป็นการทำบุญ ทำทาน
การร่วมสนับสนุนกิจกรรมทางพระพุทธศาสนา เช่น การทำบุญทอดผ้าป่า ทอดกฐินสามัคคี
และการร่วมกิจกรรมเพื่อสังคมกับหน่วยงานภายนอก
ทั้งหมดนี้พนักงานสามารถที่จะร่วมจดบันทึกความดีตามโครงการฯได้เช่นกัน

8.6 การดูแลเรื่องการใช้ข้อมูลภายใน

บริษัทฯมีนโยบายมิให้กรรมการ ผู้บริหาร
และพนักงานที่รับทราบข้อมูลภายในนำข้อมูลภายในไปใช้เพื่อประโยชน์ส่วนตนและผู้อื่น โดยบริษัทฯ
มีแนวทางปฏิบัติดังต่อไปนี้

1.  บริษัทฯ ให้ความรู้แก่กรรมการและผู้บริหาร เพื่อให้รับทราบถึงกฎเกณฑ์ของการใช้ข้อมูลภายใน
    หน้าที่ในการรายงานการซื้อขายหลักทรัพย์ของบริษัทฯ และบริษัทย่อย ของตน คู่สมรส
    และบุตรที่ยังไม่บรรลุนิติภาวะ
    รวมถึงบทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2551
    และที่แก้ไขเพิ่มเติม และตามข้อกำหนดของตลาดหลักทรัพย์แห่งประเทศไทย

2.  กรรมการและผู้บริหารมีหน้าที่จัดทำและส่งรายงานการถือหลักทรัพย์ของบริษัทฯ
    และบริษัทย่อยของตน คู่สมรส
    และบุตรที่ยังไม่บรรลุนิติภาวะต่อสำนักงานคณะกรรมการกำกับหลักทรัพย์และตลาดหลักทรัพย์
    โดยต้องรายงานดังนี้

-   รายงานการถือหลักทรัพย์ครั้งแรก (แบบ 59-1) ภายใน 30
    วันนับแต่วันปิดการเสนอขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งกรรมการหรือผู้บริหาร

-   รายงานการเปลี่ยนแปลงการถือหลักทรัพย์ (แบบ 59-2) อันเนื่องมาจากการซื้อ ขาย
    โอนหรือรับโอนหลักทรัพย์ ทั้งนี้ ภายใน 3 วันทำการนับตั้งแต่มีการซื้อ ขาย
    โอนหรือรับโอนหลักทรัพย์นั้น และให้ส่งสำเนารายงานการถือหลักทรัพย์ดังกล่าวให้แก่บริษัทฯ
    ภายในวันที่ส่งรายงานดังกล่าวให้แก่สำนักงานคณะกรรมการกำกับหลักทรัพย์และตลาดหลักทรัพย์

3.  ประกาศให้ทราบทั่วกันว่า กรรมการ ผู้บริหาร
    และพนักงานที่รับทราบข้อมูลภายในที่มีนัยสำคัญที่อาจส่งผลต่อการเปลี่ยนแปลงของราคาซื้อขายหลักทรัพย์
    จะต้องระงับการซื้อหรือขายหลักทรัพย์ของบริษัทฯ ในช่วง 1 เดือนก่อนที่บริษัทฯ
    จะมีการประกาศผลการดำเนินงาน (กำหนดเวลาในการประกาศผลการดำเนินงาน คือ 45
    วันนับจากวันสิ้นไตรมาส และ 60 วันนับจากวันสิ้นงวดบัญชี)
    หรือข้อมูลภายในนั้นจะเปิดเผยต่อสาธารณชน

4.  บริษัทฯกำหนดมาตรการควบคุมตราประทับของบริษัทฯและบริษัทย่อยไว้ที่ฝ่ายเลขานุการบริษัท
    เพื่อควบคุมการดำเนินงานใด ๆ ให้เป็นไปอย่างถูกต้อง โปร่งใส และตรวจสอบได้

  บริษัทฯ มีมาตรการการลงโทษหากพบว่ากรรมการหรือผู้บริหารฝ่าฝืนนโยบายบริษัทฯ
  และทำให้บริษัทฯ ได้รับความเสื่อมเสียหรือเสียหาย และบริษัทฯ
  จะประสานงานกับหน่วยงานกำกับดูแลที่เกี่ยวข้องเพื่อดำเนินการตามกฎหมาย

8.7 บุคลากร

จำนวนพนักงาน ณ วันที่ 31 ธันวาคม 2553 และวันที่ 31 ธันวาคม 2552 ของบริษัทฯ
และบริษัทย่อย มีดังนี้

  -----------------------------------------------------------------------
  บริษัท                                 จำนวน (คน)       
  ------------------------------------ ---------------- -----------------
                                       31 ธันวาคม 2553   31 ธันวาคม 2552

  1. บริษัท สมบูรณ์ แอ๊ดวานซ์ เทคโนโลยี จำกัด  603              509
  (มหาชน)                                               

  2. บริษัท สมบูรณ์หล่อเหล็กเหนียวอุตสาหกรรม   1,207            914
  จำกัด                                                  

  3. บริษัท บางกอกสปริงอินดัสเตรียล จำกัด     485              415

  4. บริษัท อินเตอร์เนชั่นแนล แคสติ้ง โปรดักส์   313              242
  จำกัด                                                  

  รวม                                  2,608            2,080
  -----------------------------------------------------------------------

จำนวนพนักงาน ณ วันที่ 31 ธันวาคม 2553 และวันที่ 31 ธันวาคม 2552 ของบริษัทฯ
และบริษัทย่อย แบ่งออกตามสายงานหลักได้ดังนี้

+------------------------------------+---------------+-----------------+
| ฝ่ายงาน                             | จำนวน (คน)    |                 |
+====================================+===============+=================+
|                                    | 31 ธันวาคม     | 31 ธันวาคม 2552  |
|                                    | 2553          |                 |
+------------------------------------+---------------+-----------------+
| 1. แผนกผลิต/ ปฏิบัติการวิศวกรรม-Jig     | 1,567         | 1,228           |
| Shop                               |               |                 |
+------------------------------------+---------------+-----------------+
| 2. แผนกวิศวกรรม                     | 139           | 113             |
+------------------------------------+---------------+-----------------+
| 3. แผนกซ่อมบำรุง/ รับประกันคุณภาพ/      | 407           | 343             |
| วางแผนการผลิต                       |               |                 |
+------------------------------------+---------------+-----------------+
| 4. แผนกคลังสินค้า และแผนกจัดซื้อ ฝ่ายจัดหา | 182           | 121             |
+------------------------------------+---------------+-----------------+
| 5. สายงานทรัพยากรบุคคลและธุรการ       | 79            | 70              |
| (รวมบุคคล BU)                       |               |                 |
+------------------------------------+---------------+-----------------+
| 6. ฝ่ายบัญชีและฝ่ายการเงิน              | 47            | 46              |
+------------------------------------+---------------+-----------------+
| 7. สายงานขายและการตลาด             | 26            | 24              |
|                                    |               |                 |
| 8. ฝ่ายพัฒนาคุณภาพ/ ฝ่ายพัฒนาผลิตภัณฑ์/    | 48            | 42              |
|                                    |               |                 |
| ฝ่ายพัฒนากระบวนการผลิต                |               |                 |
+------------------------------------+---------------+-----------------+
| 9.  ฝ่ายบริหารจัดการ/                 | 100           | 83              |
|     ฝ่ายบริหารสายปฏิบัติการ             |               |                 |
|                                    | 13            | 10              |
| 10. แผนกเทคโนโลยีสารสนเทศ / แผนก    |               |                 |
| BPI                                |               |                 |
|                                    |               |                 |
| 11. อื่น ๆ                           |               |                 |
+------------------------------------+---------------+-----------------+
| รวม                                | 2,608         | 2,080           |
+------------------------------------+---------------+-----------------+

หมายเหตุ: บริษัทฯไม่มีสหภาพแรงงานและไม่มีข้อพิพาทด้านแรงงานใดๆ ในระยะ 5 ปีที่ผ่านมา

ผลตอบแทนพนักงาน

ผลตอบแทนรวมของพนักงานของบริษัทฯ และบริษัทย่อยในปี 2553 มีจำนวนเงินรวม
802,908,938.41 บาท เพิ่มขึ้นจาก 549,058,282 บาท ในปี 2552
โดยค่าตอบแทนให้แก่พนักงานของกลุ่มบริษัทนั้นอยู่ในรูปเงินเดือน โบนัส สวัสดิการ
เงินสมทบกองทุนสำรองเลี้ยงชีพและค่าตอบแทนอื่นๆ โดยบริษัทฯ
และบริษัทย่อยได้ทำการตั้งกองทุนสำรองเลี้ยงชีพเมื่อวันที่ 1 มกราคม 2547